
प्रकाशकीय 


ललितपुर जिल्ला अन्तरगतया छगू पुलांगु बस्तीया नां 'लुँभू” खः । 
मल्लकालीन अभिलेखय्‌ थ्व बस्तीया नां संस्कृत भाषां 'सुवर्णपुर', 'सुवर्णछत्रपुर' व 
नेपालभाषां 'लंभू देश’ धकाः उल्लेख यानातःगु दु । थ्वपिं अभिलेखय महालक्ष्मी 
द्योया जात्रा व थीथी नखःचखः हनेगुया खं नं उल्लेख दु । थ्वकि लभू देश नं 
नेपाल देशया छगू पुलांगु बस्ती खः धयागु सिइदु । 


ल॑ंभू देशय लिच्छविकालीन शिलालेख धा:सा छगू हे खनेमदु । थ्व 
न्हापा सांस्कृतिक सम्पदाया संरक्षण यायेमा: धयागु ज्ञान मदया: नष्ट जुयावंगु 
जुइफु । थौंकन्हय्‌ विद्वान्‌ च्वमि भाजु, मयजुपिसं सांस्कृतिक सम्पदाया आधारय्‌ 
लुभु देश किराकालीन बस्ती खः धयागु खँ प्रकाशय्‌ हयादीगु दु । थ्वकिं 
सांस्कृतिक सम्पदाया नं छगू तःजिगु ऐतिहासिक महत्त्व दु धयागु खँ सिइकेफु । 


सांस्कृतिक सम्पदाया थीथी ऐतिहासिक सामग्री मध्यय्‌ छगू पुलांगु 
भजनम्ये खः । लभ्‌ देश नं छगू पुलांगु नेवाः बस्ती जूगुलिं झी पूर्वजपिसं 
आपालं नेवा: भजनम्ये दयेका: थकूगु दु । पुलांगु भजनम्ये च्वयात:गु सफूयात 
'दाफा: भजन सफू' व 'हरिकिर्तत भजन सफू' धाइ । पुलांगु भजन सफ 
नेपाललिपिं च्वयातइगु खः । नेपाललिपि धयागु नेपाल देशया थःगु हे लिपि खः । 
थ्व लिपियात थौंकन्हय्‌ प्रचलितलिपि धाइ । मल्लकाल लिपा देवनागरी लिपिया 
प्रचलन अप्व: जुल । थ्वकिं थःगु देशय सिर्जित नेपाललिपिया ज्ञान मदया: दाफा 
भजन सफूत गुलिं स्यनावन जुइ, गुलिं तनावन जुइ । 


क 


पुलांगु भजनम्ये धयागु नं नेपाल देशया राष्ट्रिय सम्पत्ति खः । थ्वकिया 
संरक्षण व संम्बद्धन यायेगु ज्या राज्यपाखे जुइमा:गु खः, जूगु खनेमदु । राज्यपाखें 
छुं प्रोत्साहन मदुसां पुलांगु भजनम्ये माला: निरन्तररूपं प्रकाशनय्‌ हयेगु ज्या : 
यानाच्चनादीम्ह छम्ह नेवाः दु । थ्वयूकः खः 'नेपाल संस्कृति’ लयपौया सम्पादक 
व प्रकाशक श्री छत्रबहादुर कायस्थ । थ्वयूक: नेपाल देशया छम्ह अन्वेषक व 
नेपालभाषाया छम्ह साहित्यकार नं खः । थ्वयूकःया आःतक ५४ गूगु सफ हे 
पिदनेधुंकूगु दु । 


थ्वयूकः अन्वेषक भाजु छत्रबहादुर कायस्थजुं लॅभू देशय्‌ बराबर झाया: 
पुलांगु भजनम्ये मालेज्या याना: छगू सफू तयार यानादीगु दु। थ्व सफूया नां 
'लेभू देशया पुलांगु म्ये' खः | थ्वकी पुलांगु भजनम्ये जक मखु पुलांगु खँगो:या 
अर्थ. व विद्वतांजाःगु भूमिका नं दुथ्याकादीगु दु । थ्वकि थ्व सफू 'लेभू देश’या 
छगू महत्त्वपूर्णगु ऐतिहासिक सामग्रीया ज्वलं धायेछिं । 


थुज्याःगु महत्त्वपूर्ण सफू 'लुँभू गाउँ विकास समिति'पाखें प्रकाशन 
यायेगु मौका चूलात । थ्व मौका चूलाकाः बियादीपिं लँभू देशया समाजसेवी 
श्री रामबहादुर श्रेष्ठजु, श्री रामेश्‍वर श्रेष्ठजु व श्री हितलाल श्रेष्ठजु खः । 
थ्वयकःपिंत आपालं सुभाय्‌ ! 


थ्व 'लभू देशया पुलांगु म्ये’ सफू अध्ययन यायेबलय्‌ थ्व सफू तयार 
` यायेत अन्वेषक भाजु छत्रबहादुर कायस्थजुं अतिकं परिश्रम यानादीगु खनेदु । 
थ्व सफू नेपालभाषाया संरक्षण, सम्बर्द्धन व उत्थान यायेगु ज्याय्‌ हनेबहःम्ह 
अन्वेषक भाजु श्री छत्रबहादुर कायस्थजुं यानाच्वनादीगु तपस्याया छगू नमूना 
खः । थुज्याःम्ह आदरणीय व्यक्तित्वयात छुं बियेमफुसां कृतज्ञता द्छाया च्वना । 


थ्व सफ लॅँभू देशया बारे अध्ययन, अनुसन्धान याइपिन्त यक्को हे 
ग्वाहालि ज्वलं जुइ धयागु जिमित विश्वास दु । 


राजेन्द्र भट्टराई 
अध्यक्ष 
लँभ गाउँ विकास समिति 
नेपाल सवत्‌ ११२४ कौला गाः १३ 
वि. सं २०६१ कार्तिक २४ गते बुधवार 

सभाय ! 


लेभू देश गुलि पुलां धयागु खँ एकिन याये मफुसां 
थ्व देयया सांस्कृतिक सम्पदा अध्ययन यायेबलय्‌ 
लिच्छविकाल स्वयान न्हापायागु खनेदु । नेपाल संवत्‌ ७०० 
रिखे गंगा महारानीं लॅया भू मिया: देश पलिस्था याःगु 
धका: धयावया च्वंसां कोयूलाछि स्थित नारांद्योया द्योगलय्‌ 
च्वंगु ने.सं. ५६७ या शिलापत्रयात आधार कायेगु खःसा 
गंगा महारानीं लेभू देश पलिस्था यात धयागु खय्‌ भ्रम श्रृजना याःगु खनेदु । 


स्कन्दपुराण हिमवतखण्ड नेपाल महात्यया १३३ ग्‌ अध्यायस लभ्‌ 
देशय्‌ गोभ्राटेश्वर महाद्योया उत्पत्ति जुइधुंकूगु खँ उल्लेख खनेदु । न्हापा लॅभ 
देशया बस्ती थ्व महाद्यो स्वयां चोय्‌ पूर्वरिखे ला: धाइ । लॅभ्‌ देशया बस्ती 
महाद्यो स्वयान चोय्‌ लाःगु कारणं थनया मनूतयके गल दायेगु ल्वय्‌ जुल धाइ । 
लिपा थ्व खँ सिइका: बस्ती कोय्‌ ल्ह्यःगु धाइ गुगु आ:यागु बस्ती खः । थ्व खं 


आःतक नं हनेबहःपिं आजु, अजापिनिगु म्हतुं न्यनेदु । 


लिच्छवि जुजु नरेन्द्रदेव (न्हापांम्ह) व वन्धुदत्त आचार्य निम्ह मिलय 
जुयाः यल देशय्‌ बुंगद्योया रथजात्रा यायेगु परम्परा पलिस्था यानाथकूगु खः । 
बुंगद्योया रथ जात्रा स्वयेत ल॑भू देशया पूर्वय्‌ च्चंगु पहाडया चोकाय्‌ बास 
याना: च्वंम्ह वासुकि नाग राजा मनू रूप कयाः थ्व हे लुभ देश जुयाः वःगु 
जुयाच्चन । लभु देशय्‌ थ्यंबलय्‌ मन्‌ रूपी वासुकि नाग राजाया लःया प्यास 

जया: कोयनं जातया छम्ह मिसामचायाके ल: फ्वना: बिज्यात । व मिसामचां 
मनूरूपी नागराजाया म्ये चुलि स्वया: नाग राजा धकाः: म्हसिइकल । व 
मिसामचां छुँय वना: दुरु हया: त्वंकल । नाग राजा अतिकं लसतायाः व 
मिसामचाया इच्छानुसार वरदान बिल । लॅभू देशय्‌ वा मगाना: वा पिये मखन 
धाःसा ल: फ्वंवयेगु विधि विधान कनावन । थ्व हे थिति अनुसार थौंतक नाग 
राजां क्यनाथकूग लपु लिना: ल: फ्वनेगु चलन जुयावयाच्चंगु दनि । 


यलया मंगलं पूर्वपाखे लॅभू देश जुनाः सिस्नेरीतक लोहतं सियातःगु 
लँपु किरात राजमार्ग खः धका: इतिहासविद्‌ डा. सुदर्शन तिवारीजुया लेखय्‌ 
उल्लेख जुयाच्वंगु दु । 


नेपाःगालय्‌ किरातत दुहां वःबलय्‌ पूर्व दिशाया विहेवर पहाडं क्वहां 
वयाः माथंवंगु भूमिइ बुंज्या याना: च्वन । थ्व बुई लक्ष्मी यकको खाःगुलि थ्व 
बुँयात लेथेंज्याःगु बुं धकाः नां छुना: थ्व हे भूमिइ किरातीत च्वंगु थाय हे लेबु 
खः । थुकियात कालान्तरय्‌ लबु, लुम्हु, लॅभु जुयाः लभू जूगु खनेदु । थ्वपिं नांया 
आधारं थ्व लॅभू देश लिच्छविकाल स्वयान न्ह्योयागु किरातकालीन बस्ती खनेदु । 


लॅभू देश’ गुलि पुलां धयागु खँ पुष्टि याइगु आधार मध्यय छगू 
आधार लॅभू देशय्‌ न्ह्याकावं वयाच्चंगु संस्कृति ख: । थ्व हे संस्कृतिया छगू कचा 
पुलांगु म्ये खः । उकें पुलांगु म्येया तःजिगु महत्त्व दु । थ्व हे खे वा: चायेका: तःदँ 
न्ह्योनिसें पुलांगु म्ये मालेज्या न्ह्याका च्वनादीम्ह छम्ह अन्वेषक श्री छत्रबहादुर 
कायस्थ खः । थ्वयकल ल॑भ्‌ देशय्‌ इलयब्यलय्‌ झाया: पुलांगु म्ये व शिलालेखत 
मालेज्या यानादीगु जुल । लेभूमिपितिगु न्हाय्‌ च्वनीकथं 'लुभू देशया पुलांगु म्ये' 
नांया सफू हे तयार याना: बियादिल । थुगु भिंगु ज्या यानादीगुलि सकल 
लॅभूमिपाखें व जिगु थःगु पाखें नं वयकःयात सुभाय द्यछाये | खःजा वयूक: भाजुं 
लॅभू देशय्‌ अवस्थित थीथी द्योया द्योगलय च्वंग शिलालेखत अध्ययन यानाः 
व्याख्या सहित “नेपाल संस्कृति’ लयपतिइ न्ह्ब्वया: लुँभू देशया न्हाय्‌ धस्वाकेगु 
ज्या यानावं च्चनादीगु दु । थ्व ज्याया लागि नं वयक:यात यकको यक्को सुभाय्‌ । 


भाजु छत्रबहादुर कायस्थजुं लुभ्‌ देशय्‌ ल्यनाच्वंगु पुलांगु म्येत मात्तुमालाः 
तयार यानादीगु 'लॅभू देशया पुलांगु म्ये’ नांया सफु ल॑भू गाउँ विकास समितिपाखें 
ने. सं. ११२५ न्हुद॑या लसताय्‌ प्रकाशित याइगु जूगु दु । थ्व सफुतिइ लुँभ्‌ 
देशया दबूछेँ त्वालय्‌ च्चंम्ह धीर्जलक्ष्मीनारायण श्रेष्ठजुं च्वयाथकृग “रामया 

नाम' नांया म्ये छपु नं दुथ्या: । ल॑भु देशय १५० दं न्ह्यो हे म्ये च्वइपिं 
प्रतिभावान्‌ कविपिं दु धइगु प्रमाणयात भाजु छत्रबहादुर कायस्थज्‌ं प्रकाशय्‌ 
हयादीगु दु । थथे पुलांगु थ्यासफुतिइ लिकुना च्वंपिं कविपिनिगु इज्जतयात 
जनसमक्षय्‌ हयाः लभ्‌ देशया प्रतिष्ठा च्वछायेगु ज्या यानादीगुलिं भाज्‌ छत्रबहादुर 
कायस्थयात हाकनं छक: सुभाय्‌ द्यछासे थज्याःगु ज्याय पला: न्ह्याकावं च्वनादी 
धयागु आशा यानाच्वना । 


थ्व 'लॅभू देशया पुलांगु म्ये' सफू नेपाल संवत्‌ ११२५ न्हूद॑या लसताय्‌ 
पिकायेगु भाला कुबिया: माकको खर्च याःगुलि लुभु गाउँ विकास समितिया 
सम्पूर्ण परिवारपिन्त न्हूदेया भिन्तुना नापं सुभाय्‌ द्यछाया । नापं लॅभू गाउँ 
विकास समितिपाखें ध्यबा वइ धयागु भरय्‌ हे ७ न्हुया दुने सफू छपाइया ज्या 
सिधयेकाः ब्यूगुलिं 'अफिस सपोर्ट सर्भिस सेन्टर छापाखाना प्रा. लि., टेकु येया 
हामा (डाइरेक्टर) लँभू निवासी भाजु नन्दकिशोर श्रेष्ठजुयात नं सुभाय्‌ छाया । 
सुभाय्‌ ! 


रामबहादुर श्रेष्ठ 
लेभू नगर विकास क्षेत्र । 
नेपाल सवत्‌ ११२४ कोला गा: १३ 
वि. सं २०६१ कार्तिक २४ गते बुधवार 


पत्र संख्या: 


नन्दकिशोर प्रतिभा कोष 


स्थापित २०५४ 


लुभू, ललितपुर 
स.द.नं. १०८०/२०५६-४-३ 


क नन्दकिशोर श्रेष्ठ 
अध्यक्ष 
फोनः ४२४२०७१, 
४४८०४५१ 


श्री रामबहादुर श्रेष्ठ 
सचिव 
फोन: ५५८००१६ 


श्री पूर्णबहादुर श्रेष्ठ 
कोषाध्यक्ष 
फोन: ५५८०१०७ 


सदस्यहरू 
श्री हरिगोविन्द श्रेष्ठ 
फोनः ५५८०४१३, 
५५४२२८९ 
श्री बाबुशरण श्रेष्ठ 
फोन: ५५८०१०३, 
६६३१७९८ 
श्री सहकल कार्की 
फोन: ५५८०११८ 
श्री सामनाथ पौडेल 
फोनः ५५२२४८७ 


श्री चित्रविर श्रेष्ठ 
फोनः ५५८०२१८ 


श्री मिमकुष्ण श्रेष्ठ 
फोन: ५५८०७९९ 


सुभाय्‌ 


नेपाल संवत्‌ ११२५ न्हूद॑या लसताय्‌ “लुँभू देशया पुलांगु 
म्ये” नांया सफू पिकायेत्यंगु दु । थुगु लसताय्‌ सकल 
नेपाःमिपिन्त भिन्तुना द्यछाये । 

पुलांगु म्येत उखे थुखे थाय्‌ थासय्‌ दःसां लुँभू देशया 
पुलांगु म्ये मुना: सफूया रुपय्‌ पिथंगु लभू देयूया लागी थ्व 
न्हापागु सफू खः। थ्व सफ॒या संकलक व सम्पादक छत्रबहादुर 
कायस्थ ख: । 

थ्व सफुतिइ मल्लकालीन, शाहकालीन व विविध नामं 
स्वब्व थलात:गु दु । थ्वकी मल्ल जुजुपिन्सं व लुँभू देशय्‌ च्वंपिं 
कविपिन्सं च्वयाथकूगु म्येत दुथ्याकातःगु दु । 

थ्व सफू ब्वनाबलय्‌ लुँभू देश हे जिगु न्ह्योने धस्वाः 
व: । थ्वकी म्येय्‌ दुथ्याःगु पुलांगु खँगो:या अर्थ व पुलांगु 
म्येया भूमिका नं दुथ्याका: त:गुलिं थ्व सफू अतिक महत्वपूर्ण 
ज्‌ । लुभु देशया बारे अध्ययन, अनुसन्धान याइपिन्सं थ्व सफू 
ब्वनादिल धाःसा वयूकःपिन्त यक्को ग्वाहालि जुड धयागु 
जित: विश्वास दु । 

थुज्याःगु महत्वपूर्ण सफू पिथने ज्याय्‌ ग्वाहाली याना 
दीपिं सकःसितं यक्को यक्को wr | 


नन्दकिशोर श्रेष्ठ 
नायो 


जिगु छत्वा: खँ 


स्वनिग: दुनेया आप्पो गां व शहर नेवा: तयगु वस्ती स्व: थे लुभू देश नं मुक नेवा: 
गां ख़: । थ्व लुभु देयया इतिहास मालेज्या जुगु खनेमदु । थथे मालेज्या मजुगुलिं यकको 
शिलालेख तनावन । 


जिं मचाबलय म्रहालक्ष्मीद्योया देवलय व मेमेगु देवलय्‌ आपाल॑ शिलालेख खनागु 
रतः । लिपा मचातसें म्हिता तक्ष्याना त्व॑गु न॑ ख़नागु खः । उकिं आ: तक नं लुभू देयया 
वास्तविक नां छु ख़: ? गधे जुयाः लुभू देयया पलिस्था जुल धयागु खै धाये मफुनि । अधे है 
लुँभू देयया महालक्ष्मीद्यो गबले सुनां पलिस्था या: गु खः धयागु खँ न॑ सिइके मफुनि । लुभु 
देयया गोभ्राटेश्‍वर महाद्योया वर्णन नेपाल महात्म्या हिमवत्‌ खण्डय्‌ उल्लेख दु । वकि लुभू 
देय॒या पलिस्था यक्को न्हापा हे जूगु खः धयागु रँ अनुमान यायेगु धाय दु । 


लुभु देयया पुलांगु शिलालेख, भजनया ध्यासफूत तनावनाच्वंगु अवस्थाय अन्वेषक 
श्री छत्रबहादुर कायस्थजुं लुँभु ठेयया त्वा: त्वालय्‌, क्षेय्‌ हषेंय्‌ भाया: पुलांगु म्ये लुइका: वय्‌कलं 
हे सम्पादन याना: पिथना त्वनादीगु लयपौ*नेपाल संस्फृति'स पिथना: लूँभु देयया इतिहास 
संरक्षण यानाढीगु दु । नेपाल संस्कृति'लयपौ मदिक्क पिहांवयाच्वंगु दू । आ: तफ १७४ अंक 
थ्यन । थ्व लयपौया विभिन्न अंकय्‌ लँभू देयया तपुमक्षि पुलांगु म्ये प्रकाशित जुइधुकूगु दु । 


आ: लुभु देशया पुलांगु म्ये नामं सफु पिथने ज्या यानादीगुलिं लुभु देयया 
सिइमदयाच्वंगु इतिहास लुगु थें तल तल तलकय्‌ जुइगु खय्‌ शंका मदु । थ्व सफुतिं लुभुमिपिन्त 
न्हयांवनेत अवस्य ग्वाहालि याइ । थ्व सफूया अध्ययनं लुभु दयया कला संस्कृतिया महत्व 
बालाक थुइफैपाइ। थुलि महत्वपुर्णगु सफु पिन्वयादीगु क्षगु तजिगु सहानिय ज्या खः। 
लुँभुमिपिनिगु लागि ध्व गोरवया ख खः | 


शव सफु पिथनेत नये त्वने व ला: मला: या च्युताः मतसे अतिक परिश्रम यानाः 
लुभू दशया पुलांगु म्ये नामं सफू तयार याना वियादीगुलिं अन्वेषक भाजु श्री धत्रबहादुर 
कायस्थजुयात सफल लुभुमिपिसं नुगलय्‌ स्वां हवयेकाः सुवा: बिठहे माः । वयकः या उत्तरोत्तर 
प्रगतिया कामना यायेहे मा: | वयूकलं पिधना च्वनाटीगु“नेपाल संस्कृति लयपौ निरन्तरं अभ 
धिसिलाक पिथने फयेमा: । सफल लुभूमिपिसँ ध्व तयार यानादीगु सफ अनिवार्यरुपं गु छगु 
न्याना ग्वाहालि यानादिल धा: सा वयक: या गुण लुम॑फेगु जुड़ । 


लय लय पतिकं निरन्तररुपं पिहांवयाच्चंगु*नेपल संस्फृति'लयपौ न॑ सकल लँभूमिपिसं 
न्याना: म्वाहालि यानादिल धासा वयकयात हान हानं थज्यागु महतवपूर्णगु सफु पिकायेत हौसला 
वियेगु जुड़ । षत्रबहाद्र कायस्थजुं हानं हान॑ थथे हे मेमेगु महत्वपुर्णगु सफुत पिथना सेवा याये 
फयेमा । सकलसियां भिं जुयेमा । नेपाल संवत्‌ ११२४ न्हूद क्यनिगु लसताय्‌ सकल 
नेपा: मिपिन्त भिन्तुना द्यक्षाया | 


रामेश्वर श्रेष्ठ (टबु) 
लुभु छ कोने ध्वाकासि 


ने.सं. ११२४ कोला गा: ११ 
वि.सं. २0६१ कार्तिक २४ गते 


भूमिका 


न्ह्यखं : 

लँभू नेपाल देशया छगू पुलांगु बस्तीया नां खः । थ्व बस्तीयात 
किरातकालीन बस्ती धाइ । थ्व खँयात बः बिइगु किरातकालयागु जक मखु 
लिच्छविकालयागु नं थन छगू हे शिलालेख मदु । स्कन्दपुराण व सांस्कृतिक 
सम्पदा कथं किरातकालीन बस्तीत मध्यय्‌ लँभू देश नं छगू खनेदु । थ्वकिया 
आधार लुँभू देशय्‌ अवस्थित गोभरातेश्वर महोदव खः । थ्वयात गोभाटेश्वर 
महाद्यो नं धाः । थ्व चौषष्टि लिङ्गेश्वरय्‌ दुथ्याःम्ह महाद्यो खः । 


मल्लकालीन शिलालेख धाःसा थन छुं छुंल्यं दनि । ल्यं दनिगु 
शिलालेखत मध्यय्‌ दकले पुलांगु नेपाल संवत्‌ ५७२ या शिलापत्र ख: । थ्व जुजु 
यक्ष मल्लया राज्यकालयागु खः । थ्व शिलापत्रय्‌ ने.सं. ५६७ स नारायण द्योया 
देःगः दयेकेगु शुरु यानाः ने.सं. ५७२ स सिधयेकूगु खँ दु । थ्वकिया दाता 
जीवचन्द्र भास, भार्या जयतलक्ष्मी भारीयाया जेष्ठ पुत्र जयसिंह भारो व 
द्वितीय पुत्र ज्योतिराज भारो खः । थ्वकी लुँभू देशया स्वम्ह थकालिया नां नं 
उल्लेख यानात:गु दु । थ्व स्वम्ह थकालिया नां जयसिंह भास, ब्रम्ह भास. व 
आदितराम भास खः। ध्वको जुजुया नां व लुँभू देशया क्वाथ नायःया नां थथे 
उल्लेख यानातःगु दु- 


“श्रीश्री जय यक्ष मल्लदेव ठाकुरस विजयराज्यस, कोट नायक हृदयराम 
मूलमीस प्रयायस” 


लँभ देशया आदिवासी : 

लँभ्‌ देशया आदिवासी नेवाःत खः । नेपालभाषां खँ ल्हाइपिं जातिया 
नां नेवाः खः । थन आःतक नं नेवा:तयूगु बाहुल्यता दु । नेवा: जातिया पुलांगु 
बस्ती म्हसीकेगु आधारत थथे खः- 


१) थीथी द्योया पुलांगु देःग: दइ । 
२) इलय्‌ब्यलय्‌ नखःचखः व जात्रा हनेगु ज्या यानाच्वंगु दइ । 
३) सुथ बहनिइ द्यो द्योथाय्‌ भजन न्ह्याकाच्वंगु दइ । 


नेवा: जातिया भाय्‌ : 

प्रत्येक जातिया थःगु भाय दइ । थ्व हे जातिया पहिचान खः । नेवाः 
जातिया भायूया नां नेपालभाषा खः । नेपालभाषा किरातकालय्‌ हे जनभाषाया 
रूपय्‌ विकसित जुइधंकूगु खँ लिच्छविकालीन शिलालेख खनेदु । 


लिच्छविकालया फुक्कं शिलापत्र संस्कृत भाषां च्चयातःगु खः । संस्कृत 
भाषां च्वयातःगु जुजु अंशु वर्मा, जुजु जिष्णु गुप्तपिनिगु शिलापत्रय्‌ नेपालभाषाया 


१ SS २७ - 


शब्द बुं, हाम्हु, कुम्हु, छोगुं, सिंकर आदि प्रयोग यानातःगु दु । 


मल्लकालया शिलापत्रय्‌ छयलात:गु प्रमुख भाषा हे नेपालभाषा खः । 
मल्ल जुजुपिसं नेपालभाषायात देश भाषाकथं हे मान्यता बियातःगु खनेदु । 
मल्ल जुजुपिसं नेपालभाषां आपालं प्याखं व भजनम्ये च्वयाथकूगु दु । थ्व 
नेपालभाषा साहित्यया उत्थान यायेगु ज्याय्‌ मल्ल जुजुपिनिगु तःजिगु योगदान 
खः । 


भजन व भजनम्येया महत्त्व : 

थीथी द्योथाय्‌ मुना: भजन यायेगु हे नेवाःतयगु छगू पुलांगु धार्मिक 
परम्परा खः । थीथी रागय्‌ थीथी तालय्‌ थीथी द्योया रूप व गुणं जाःगु म्ये 
हालेगु चलनयात हे भजन धाइ । 


इब्यःकर्थं थीथी राग व तालय्‌ हालिगु म्येयात हे भजनम्ये धाइ । 
भजनम्ये हे नेपालभाषाया प्राचीन काव्य अर्थात्‌ कविता खः। थ्व हे नेपालभाषाया 
मौलिक साहित्य नं खः । 


भजन यायेगु तं विज्ञान सम्मत हे खः । विज्ञानकथं मस्तिष्कयात 


ञ्‌ 


सन्तुलन याइगु थीथी तत्त्व मध्यय्‌ छगू तत्त्वया नां भजन खः । 


सक:सियां छ्यनय्‌ निगः न्ह्यपु दइ, थ्वयात जवग न्ह्यपु व खवगु न्ह्यपु 
धाइ । मनूतयगु दिनचर्यापाखें न्ह्यपुया शक्तिया नं विकास जुइ । सम्पत्ति आर्जन 
यायेगु ज्यां खवगु न्ह्यपुयात व जप, ध्यान व भजन यायेगु ज्यां जवगु न्ह्मपुयात 
सक्रिय याइ । दिनचर्यापाखेँ निगः न्ह्यपुयात नं ठीक मात्राय्‌ सक्रिय यानातयेमा: । 
खवगु न्ह्यपु आपा हे सक्रिय यातकिं जवगु न्ह्यपु निस्क्रिय जुइ । थ्वकिं 
मानसिक तनाव जुइ । मानसिक तनावं थीथी रोग जक पिज्वइमखु, पक्षघात 
नं जुइफु । उके झी पूर्वजपिसं भजन यायेगु परम्परा न्ह्याकाथकूगु खनेदु । 


मानव जीवनय्‌ भजन व भजनम्येया अतिक महत्त्व दु । 


लँभ्‌ देशय्‌ भजन : 

नेवा: जातिया पुलांगु बस्तीइ द्यो द्योथाय्‌ भजन यायेगु चलन दनि । 
लुँभू देशय्‌ नं दनि सीमित मात्राय्‌ । थौंकन्हय्‌ महालक्ष्मीद्योथाय्‌ व गोभरातेश्वर 
महाद्योथाय्‌ भजन यानाच्वनीगु बरोबर खना । थुज्याःगु भजनयात नेवा: भजन 
नं धायेगु याः । 


लुँभ देशया भजन म्ये : 

पुलांगु म्ये मालेगु झोलय्‌ लभू देशय्‌ नं थ्यन । थन दाफा भजन खल: 
व हरिकीर्तन भजन खल: नांया भजन खलःत दु । पुलांगु म्येसफूयात दाफा भजन 
सफ व हरिकिर्तन सफू धाइ । भजनम्येया संरक्षक भजन खल: खः । यक्को 
भजन खलःत न्हमेधुंकल । थन भजनम्येयात हे पुलांगु म्ये धायेगु चलन दु । 


भजनम्ये मुतेज्या : 

ऐतिहासिक सामग्रीया थीथी ज्वलं मध्यय्‌ छगू नेपालभाषाया पुलांगु 
म्ये खः। उके पुलांगु म्येया संरक्षण जुइमा: । संरक्षण धयागु पुलांगु म्ये माला: 
प्रकाशनय्‌ हयेगु खः । 


लभ देशय भजनम्ये मनेग ज्या ने.सं. ११०० रिखेनिसें हे शरु यानाग 
खः । लभ देयया पासा रामेश्‍वर श्रेष्ठजया ग्वाहालिं लभ दबछुँ त्वालय 


च्वनादीम्ह वाद्य गरु न्हछेलाल श्रेष्ठज्‌ म्हसिल । वयकलं त:ग॒मछि प॒लांग दाफा 
भजन सफ मुंका: तयादीगु जुयाच्वन । थ्व सफूत अध्ययन यायेगु नापं 


ट 


नेपालभाषाया पुलांगु म्ये मुनेज्या याना । सच्छिपु म्ये खात । छगू सफ तयार 
जुल । 


सम्पादत : 

सम्पादन यानावनाबलय्‌ सफुतिइ दुथ्याकेबह:गु म्ये ७० म्ये जक दत । 
थ्व सफुतिइ स्वंगूकथंया म्ये दुध्या:गु दु- 

१, लुँभू देशं ग्रहण यानातःगु पिनेया म्ये । 

२. लुंभू देश व थीथी द्योया बयान यानातःगु म्ये । 

३. ल॑ंभू देशय च्वंपिं कविपिसं च्वयाथकूग म्येः। 


ईकथं ल्ययागु ७० पुं म्येयात नं स्वब्व थलागु जुल- 
१) मल्लकालीन - थ्वकी २१ पु म्ये दु । 


२) शाहकालीन - थ्वकी २५ पु म्ये दु। 
३) विविध - थ्वकी २४ पु दु। 


एकिन याये ज्यामछिंगु जक विविधय्‌ तयागु जुल । भजन सफुतिइ म्ये 
गथे दु अथे हे तयागु दु । शुद्ध यायेगु ज्या मयाना । उदाहरण- 


१) जुजु सिद्धिनरसिंह मल्ल रचित 'हे चरन सरत? नांया म्येय्‌ छँयात 
'घेस' व गथेयात 'घथे' खंगोः छयलातःगु दु । 

२) जुजु योगनरेन्द्र मल्ल रचित 'मछिन्द्रताथ' नांया म्येय्‌ लायेयात 
'लाहाये' आरम्भयात 'आदम्भ' खँगो: छचलातःगु दु । 


पाठ पात्ताच्वंगु ल्याखं ज्व:लाःगु म्ये नं दुथ्याकेगु ज्या यानागु दु । 
थ्वकी विशेषत ऐतिहासिक पक्ष व पुलांगु खँगो:यात बः बियागु दु । 


मंखता : 

साहित्य नं समाजया न्हायूकं खः । साहित्यय्‌ नं समाजया किच: व 
इतिहासया ज: सुलाच्वंगु दइ । थ्व अध्ययन यायेगुलिइ निर्भर जुइ । उदाहरया 
लागि जुजु श्रीनिवास मल्ल रचित 'भुलल भुओन्या पति" नांया न्ह्यब्वये । थ्व 
म्येया न्यागूगु चरणय्‌ “सुवर्णपुलिया जात्रा ओस रगमस माजु उले स्वव रे” 
उल्लेख दु । थ्व बुंगद्योया रथजात्राया म्ये खः । लुँभू देशयात संस्कृत भाषां 
'सुवर्णपुरी' धाइगु खः । सुवर्णपुरीया जात्रा धाःगु लॅभू देशया महालक्ष्मीद्योया 


ठ 


जात्रा खः । 


थ्वकी लभू देशयागु बयान यानात:गु ५ पु म्ये दु । निपु श्री ५ 
प॒थ्वीनारायाण शाहया राज्यकालयागु व स्वपु श्री ५ राजेन्द्रवि्रम शाहया 
राज्यकालयागु खः । “नाटक चन्द्रहास” म्येपाखें श्री ५ राजेन्द्रविक्रम . शाहया 
राज्यकालय्‌ लॅभू देशय 'चन्द्रहास’ नांया प्याखं स्यनाः क्यंगु खनेदु । थुज्याःगु 
महत्त्वपूर्णगु आपालं म्ये थ्व सफुतिइ दुथ्याके फुगु दु । 


थ्वकी लुँभू देशया पुलांगु भजन सफुतिइ दुसुनाच्चंपिं ११ म्ह कविपिनिगु 
म्ये नं दुध्याकेफत । थ्वमि ११ म्ह मध्युय्‌ कवि धिर्जलक्ष्मीनारायण छम्ह लुँभ्‌ 
देशया दबूछेँ त्वालय्‌ च्वंम्ह खः धयागु अभिलेखं सिइदत । थ्वयकः लुँभु देश 
दबूछें त्वालय्‌ च्वनादीम्ह वाद्य गुरु न्हुछेंलाल श्रेष्ठजुया पूर्वजपिं हे जुयाच्वन । 
थुलि खँ लुइके फुगु नं लसताया हे खँ जुल । 


हे प्रभु भगवान” नांया म्येय्‌ 'कोपुया फुचोमाजु दरसन याये रे' धका: 
च्चयातःगु । फुचोमाजु अवस्थित शिखरयात थाँकन्हय्‌ नेपालभाषा 'फुचो' व 
नेपाली भाषां 'फुल्चोकी' धाइ । थ्व म्ये कथं फुचोया पुलांगु नां 'कोपु' खः 
धयागु सिइदत । थ्व नं छगू उपलब्धि खः । अस्तु । 


छत्रबहादुर कायस्थ 
मन्दःहिति-६, यल । 

२ 
शर्ट 


लुँभू देशय्‌ जात्रा याइम्ह महालक्ष्मी द्योया मूर्ति 
लुँभू देशय्‌ जात्रा याइम्ह महाभैरव द्योया मूर्ति 


मल्लकालीन 


है चरत सरन 
(राग : सारंगी, ताल : जति) 
जुजु सिद्धिनरसिंह मल्ल 
(थ्व वागमतीयात सम्वोधन याना: च्वयातःगु भजन म्ये ख: । थ्व 
भजन म्येया च्वमि यल देयया जुजु सिद्धिनरसिंह मल्ल खः । जुजु 
सिद्धिनरसिंह मल्लया राज्यकाल ने.सं. ७३९ निसें ७७२ तक खः । थ्वकी 


दुःखया इलय्‌ धैर्य याये फयेकेमाःगु खँ उपमा सहित बयान यानातःगु 
बांलाः । लँभू देशय्‌ लृयावःगु मध्यय्‌ दकले पुलांगु म्ये नं थ्व हे खः ।) 


हे चरन सरन वने गंगा वागमति ॥ धु ॥ 


स्वव स्वव जि हवाल करुणा दृष्टि नं ॥ 
मनं नाम न्हेस्य' दुष छि पालिसं फेने ॥ १ ॥ 


चरन हे जि दुखया खं कने नेस्य दियमाल ॥ 
भैया समुदर भैया समुदर पार लखलपे माल ॥ २॥ `. 


हे पले मदु षेस चोने धिरज यानाव ॥ 
घंजा मदु सिमा? घथे ल्येनिव परानं ॥ ३ ॥ 


अनारिया तन मन भाव छि चरन ॥ 
सिद्धिनरसिंहः स्वामि गोपिनाथया भाव ॥ ४ ॥ ह 


(नेपाल संस्कृति लयपौ, थ्यंल्याः १५७) 


लूँभ्‌ देशया पुलांगु म्ये १ 


चेतना मजुले 


(राग : मारुओ, ताल : गद) 


जज सिद्धिनरसिंह मल्ल 
(थ्व म्येया च्वमि सिद्धिनरसिंह मठ्ठ खः । थ्वकी मेःपिनिगु खँ 
न्यना तिरि स्याये मज्यू धयागु खँ न्ह्यथनातःगु दु ।) 


चेतना मजुले ओ आधिन 
मसेया पासा ओ छो व्याधिन ॥ धु ॥ 


खनेजा माधवोजु हे सिल 
डेने केने ओयागु सिल ॥ धु ॥ 


विसम बलान भय बिल 
मकाल रसन जिओ थिल ॥ धु ॥ 


बचनन मदु तय थाय 
निरसन तुबु सिथ्य वाय ॥ धु ॥ 


मेब्या जि विशवासन छाय 
बदाइ जुलला तिरि स्याय ॥ धु ॥ 


सिद्विनरसिंह स्वामि देओ 
ग्वपिनाथ पल वेथा सिओ ॥ धु ॥ छ 


२ लँभ देशया पुलांगु म्ये 


चेतन मजुल्ये 


(राग : मालवा, ताल : इक) 


जज सिद्धिनरसिंह मल्ल 
(थ्व म्येया च्वमि यल देयूया जुजु सिद्धिनरसिंह मल्ल खः । थ्व म्ये 
वसपोलया गीतगोविन्द नामं नांजाःगु ३६ पु म्ये मध्यय छपु खः ।) 


चेतन मजुल्ये जि आदिन ॥ 
मसिया पासा व छो व्याधिन ॥ १॥ 


नजा माधव जुहे सिल ॥ 
न्येड कन्ये वया गुन सिल ॥ २ ॥ 


विस वलान भय बिल ॥ 
मकाले मनन जिव थिल ॥ ३॥ 


वचनन मदु तय छाय ॥ 
निरसन तुबु सिथे वाय ॥ ४ ॥ 


मेव्या जि विखासनन छाय ॥ 
वढाइ उजुलल्ये तिरि स्याय ॥ ५ ॥ 


सिद्धिनरसिंह स्वामि देव ॥ 
गोपिनाथ पर व्येथा सिव ॥ ६॥ ह 


लँभ देशया पुलांगु म्ये ३ 


बस तल तरासत 


(राग : भथ्यारि, ताल : चो) 


जज सिद्धितरसिंह मल्ल 
(थ्व म्येया च्वमि यल देयया जुजु सिद्धिनरसिंह मल्ल खः । थ्वकी 
समाजय्‌ शुद्ध प्रेम याइपिं म्हो जुल धयागु भावना ब्वयातःगु दु ।) 


वस बोल तलेस ग्वकुर धन धाल ॥ 
एस्ये यस्ये शवसे गुन पिरिति हे जाल ॥ धु ॥ 


श्वयान हय उपमा मरुओ छु कने ॥ 
तिरिया नुगलन छुनि छु रुमने ॥ धु ॥ 


वसस वसस ओन जिओ मति मन रे ॥ 
जे धन जे धन लाक नक थन ॥ धु ॥ 


कामस रस व संसार व बुधिन केओर ॥ 
आनंद. पसल तल विधिन ॥ धु ॥ 


सिद्धिनरसिंह स्वामि ग्वपिनाथया भावो ॥ 
डेले स्वले रुमले तुलेन सुख साओ ॥ धु.॥ बन 


४ लँभ देशया पुलांगु म्ये 


बालछि बालछिया 


(राग : मारुओ, ताल : चो) 


जुजु सिद्धिनरसिंह मल्ल 

(थ्व म्येया च्वमि यल देय्‌या जुजु सिद्धिनरसिंह मल्ल खः: । थ्वकी 

कविं यःम्ह लिसे नापं च्वनेमखनेवं जुइगु दुःखया खं साहित्यया माध्यमं 
प्वंकातःगु दु ।) 


बालछि बालछिया रस पुरुष मेवया बस 
मफया मनया दुख ल्हाय ॥ धु ॥ 


लाहातन तन सिओ थिसे बिसे बिओ ननानं 
ओसन लिहां झाय ॥ धु ॥ 


नलेन दलेन नाप, खचि मदलेन ताप 
मजिओ जि जिओ बोध याय ॥ धु ॥ 


निस्फर जलमया धन मोलोया जोभन 
जनम लासे म्हरेन नाप लाय ॥ धु ॥ 


सिद्धिनरसिंह स्वामि ग्वपिनाथ बिज्याइओ 
ओलस आनंदन दुख छाय ॥ धु ॥ ब 


लँभ देशया पुलांगु म्ये ५ 


उधोहाम 


(राग : केदार, ताल : जति) 


सिद्धितरसिंह मल्ल 
(थ्व म्येया च्वमि यल देयया जुजु सिद्धिनरसिंह मल्ल खः । थ्व 
थ्वसपोलया गीतगोविन्द नामं नांजाःगु ३६ पु म्ये मध्यय्‌ छपु खः ।) 


उधो हामु जौग जास मकेन नीपति ल्हातलेन 
स्यामजु पन्य मद्‌ पान तोलताव बिव॥१॥ 


पुन्हिस्या चन्द्रमाथे अमानयात 
कोतिनं गुणन ष्वाल सोभान ॥ 
कुकुम्या सार्थ सार चेत रसा 
षनिओ मिषा पल्येवान ॥ २ ॥ 


मकर शोसे मनि कुन्दल जोल 
लोल गलस गज मोति हाल ॥ 
निर्मल निल उन उनिह देश 
वनमान दल्ये सत्यं जाल ॥ ३ ॥ 


व रूप नुगलस देलेन 

छु मिरश तय फई परान ॥ 

नन्द जसोदाया स्येवा जाल 

रगंया भोग कालकु बुजानं ॥ ४ ॥ 


अलासि मति अभागि निरगति 
केनके मति महियानं ॥ 

धाइव सिद्धिनरसिंह स्वामि 
गोपिनाथ फछिन सयानं ॥ ५॥ छा 


६ लूँभू देशया पुलांगु म्ये 


असिक लसिक 
राग : विभा, ताल : प्र) 
जुजु सिद्धिनरसिंह मल्ल 


(थ्व म्येया च्वमि यल देयया जुजु सिद्धिनरसिंह मल्ल खः । थ्व 
म्ये वसपोलया गीतगोविन्द नामं नांजाःगु ३६ पु म्ये मध्यय्‌ छपु खः ।) 


असिक लसिक कामया शालिक थनिया रात्रिस पासा ॥ 
पुन्येया बलन वसया कृतिन सफल जुल जि आसा रे ॥ 
पासा पुरुष रतन लान्या ॥१॥ 


बिशे बिशे पासा तस्ये उलासास सामन्य मान्य मयाना ॥ 
अन्येग आदल अमृत वासल वचन न्हसन न्यना रे पासा ॥ २॥ 


जि चोन षनाव लाहात जोनाव वसन न्हिलाव थन ॥ 
व गुण ल्हायन जि मन महेन वस मुलस थने रे पासा ॥ ३॥ 


सन्येह संपति म्हुतु सरसति विधिथें कारन ग्याना ॥ 
जन्म जौभन कुल विहारन पवित्र जुल जि आसा रे पासा ॥ ४ ॥ 


ब्रम्हादि देवन जोग उजोगन ककिन मल्येन षन ॥ 
सिद्धिनरसिंह स्वामि गोपिपति श्री ग्वपिनाथ कृपा धंदे ॥ ५ ॥ ह 


लुँभ्‌ देशया पुलांगु म्ये ७ 


ल्हाये मसया 


(राग : भथ्यारि, ताल : चो) 


जुज्‌ सिद्धितरसिंह मल्ल 
(थ्व म्येया च्वमि यल देयया जुजु सिद्धिनरसिंह मल्ल ख: । थ्व म्ये 
वसपोलया गीतगोविन्द नामं नांजा:गु ३६ पु म्ये मध्यय्‌ छपु खः ।) 


ल्हाय मसया कृष्णया रूप लसिक कन्ये षं ॥ धु ॥ 


मकुत म्हया पान काने हन्ये कुन्दल सुंदर सिल ॥ 
कुंकृमया रस चेत कपालस उपमा तय मजिव ॥ १॥ 


कदम्व कोस पुयाव वसया मोहलपा तय जि मस ॥ 
ल्हाय मसया कृष्णया रूप लसिक कन्ये षं ॥ २॥ 


ख्वाल चन्द्रमा चन्द्रमा उजोल कुंदल मंगल थान ॥ 
ईन्द्र निपाल कुल मिस मिमित मिखा पल्यहल बान ॥ ३॥ 


निरमनि वस शर सलिलस गलस जिलस्वानमाल ॥ 
स्वय उसास वन्ये हतास सन्येह जुलयो जंजाल ॥ ४ ॥ 


राजकाघस सार भासकुल रुमन्ये मंदिर मन ॥ 
सिद्धिनरसिंह स्वामि ग्वपिनाथ लाय दरसन ॥ ५ ॥ छ 


८; लँभ देशया पुलांगु म्ये 


प्रथसस आदल 


(राग : प्रमंजलि, ताल : प्र) 


जुज्‌ सिद्धिनरसिंह मल्ल 
(थ्व म्येया च्वमि यल देय्‌या जुजु सिद्धिनरसिंह मल्ल खः । थ्व म्ये 
वसपोलया गीतगोविन्द नामं नांजाःगु ३६ पु म्ये मध्यय छपु खः ॥) 


प्रथमस आदल अमतत्वा बोल ॥ 
चन्द्रमाव तुले जस छाय शुस स्येलपे 
माधव आसा मबिय मत्यले ॥ धु ॥१॥ 


सन्येहव शन्येस वव फुलाम्ह षेल्ये ॥ 
आसा मबिय मत्यले माधव ॥ धु॥ २ ॥ 


चेता चेति लास्य दल सिलसश ब्येन 
कालि बिनु हिन पलेस्वान्या रूप केन ॥ धुवा ॥ ३ ॥ 


शास्यलन जिस्य वल वन्य जिव त्येल ॥ 
माया मोह पास फेन्ये कामया मिन छेन ॥ धुवा ॥ ४ ॥ 


चेता चेल मन लेल दुख हेतु सेलं ॥ 
विहल विचाल हेर मोक स्वकतुल ॥ धु ॥ ५ ॥ 


भगतिम्ह दरशन सुष बियनि त्येल ॥ 
सिद्धिनरसिंह स्वामि ग्वपिनाथ्या लित ॥ 
माधव आशा मबिय मत्येलो ॥ ६॥ झा 


लुँभ देशया पुलांगु म्ये ९ 


भूलल भुओन्या पति 


(राग : बलाति, ताल : ए) 


जुजु श्रीनिवास मल्ल 
(थ्व बुंगद्योया रथजात्राया खँ बयान यानातःगु म्ये खः । थ्वकी 
लुँभू देयया जात्राया खँ नं स्वाकातःगु दु । थ्व म्येया च्वमि यल देयया जुजु 
श्रीनिवास मठ्ठ खः: | जुजु श्रीनिवास मठ्ठया राज्यकाल नेपाल संवत्‌ ७७२ 
निसें ८०५ तक खः । 
थ्व म्येय्‌ लँभु देशया नां 'सुवर्णपुलि' च्वयात:गु दु । नेवाः समाजय्‌ 
'र'यात 'ल' नं धाइगु चलन दु । थ्वहे ल्याखं 'सुवर्णपुरी'यात 'सुवर्णपुलि' 
धाःगु खः । लुँभु देशयात संस्कृत भाषां 'सुवर्णपुरी' धाइगु खः । 
'सुवर्णपुरी'यात 'सुवर्णछत्रपुरी' नं धाः ।) 


थो मगलया नुगलस तओ दिपमान ॥ 
प्रथम जात्रा ओस गालबाहाल ॥ धु ॥ 


भुलल भुओन्या पति भुमिस जासे तया रथ रे ॥ 
महालोक, जनलोक, तपलोक, सतेलोक साल रे ॥ १॥ 


रथ्या पादु प्यम्ह देवि हततत न्हिल घलचाक रे ॥ 
हादे हाकु सुन स्वान तसे नन्याओथ्य सवदन याक ॥ २॥ 


१० लँभ देशया पुलांगु म्ये 


करकोतकया फनि मानि जुलयो जाजुलेमान रे ॥ 
करि कुगाओ भमल न्हि चा ओन मचाओ रे॥ ३॥ 


उदसन थो बेलस भिनिषित फुइओ स्व रे ॥ 
हारे ओस जात्रा स्वकम्हया नसन फाओ मचाओ रे ॥ ४ ॥ 


हारे सुवर्णपुलिया जात्रा ओस रगमस माजु उले स्वव रे॥ 
सुयश्वकोति देओ लोक ईश्वरिया विमानस बास रे ॥ ५ ॥ 


पिठिविया जात्रा ओस थ्व जात्रा स्वय तओ आस रे ॥ 
लोकनाथया नाम कासे रथया वंधना लाक श्रीनिवास रे ॥ ६॥ हा 


(नेपाल संस्कृति लयूपौ, थ्यंल्याः ९९) 


लँभ देशया पुलांगु म्ये ११ 


श्री मछिन्द्रनाथ 


(राग : मालोब, ताल : यक) 


जुज्‌ योगनरेन्द्र मल्ल 

(थ्व यल देशय्‌ जुइगु बुंगद्योया रथजात्रा सम्बन्धी खँ च्वयातःग 

भजन म्ये खः । थ्व म्येया च्वमि यल देयूया जजु योगनरेन्द्र मल्ल खः । 

जुजु योगनरेन्द्र मल्लया राज्यकाल नेपाल संवत्‌ ८०५ निसेँ ८२६ तक खः। 

थ्व म्येय्‌ बुंगद्योया न्हवं व रथजात्राया खँ विशेषरूपं बयान 
यानातःगु दु ।) 


लाहाये सरन मछिन्द्रनाथया सरनं`॥ धु ॥ 


हारे आदंभ ओसजा दबुलि?! बिज्याना सनान जात्राजा याक 
प्येम्हन प्येग्वल धलप जोनाव पेघळं सिलसं लाक ॥ 
लाहाये सरन मछिन्द्रनाथया सरनं ॥ १॥ 


हारे आरंव ओसजा पुलचो बिज्याना रथस दुहां बिज्याक ॥ 
हारे उगुलि जात्राजा स्वयतु धकाव लोकजा अनंतुं ब्वाक ॥ 
लाहाये सरन मछिन्द्रनाथ सरनं ॥ २ ॥ 


१२ लँभ देशया पुलांगु म्ये 


हारे ओसया रथस घजान भुनाव अतिन स्वभाजा लाक ॥ 
उगुलि रथया धेकतु चुलाव लोकजा अनंतं ग्याक ॥ 
लाहाये सरनं मछिन्द्रनाथ सरन॑ ॥ ३ ॥ 


हारे लोकया हरषन वलचो जोनाव रथजा घसुहँ न्ह्याक ॥ 


पेंगुलि चक्रया सोभाजा गथिन हततं न्हिलाव ब्वाक ॥ 
लाहाये सरनं मछिन्द्रनाथ सरन॑ ॥ ४ ॥ 


अनाथ दकोया आशा व छम्हया त्रिभुवन रक्ष्या याक ॥ 
हारे जोगनरेन्द्र मोलया भावन छिकेतुं भजन याक ॥ 
लाहाये सरन॑ मछिन्द्रनाथ सरनं ॥ ५॥ छा 


(नेपाल संस्कृति लयपौ, थ्यंल्या: १५२) 


लँभ्‌ देशया पुलांगु म्ये 


१३ 


जय भिमस्येन 


(राग : बलारि, ताल : प्र) 


जज योगनरेन्द्र मल्ल 

(थ्व म्येया च्वमि यल देयया जुजु योगनरेन्द्र मल्ल खः । जुजु 

योगनरेन्द्र मल्लया राज्यकाल नेपाल संवत्‌ ८०५ निसें ८२६ तक खः । 
थ्वकी भिंद्योया पुरुषार्थया बखान यानातःगु दु ।) 


जय जय भिमस्येन, राजा श्री भीमस्येन ॥ धु ॥ 


भिमस्येन भइरव सिव रूप केन ॥ 
दुरपति अधिपति' राजा श्री भिमस्येन ॥ १ ॥ 


धुसासन कुसासन नुगल फयाव ॥ 
आतापुति पिकायाव कृतिन थलाव ॥ २ ॥ 


किंचकयात बरं तुति ल्हाहा दुछोयाव ॥ 
मता किसि उति बल झिदोल थुलाव ॥ २ ॥ 


दुयोधनयात स्याक गदान दायाव ॥ 
रसन बिज्याक वस सत्रु मोचकाव ॥ ४ ॥ 


श्री जोगनरेन्द्र मठ्ठ भिमया कृपान ॥ 
बन जस लाय जस वसया कृपान ॥ ५ ॥ ॥ 


१४ लँभ्‌ देशया पुलांगु म्ये 


गोविन्द न्हिथन 


(राग : आशाबरि, ताल : चो) 


जज भूपतीन्द्र मल्ल 

(थ्व नीतिपरक भजन म्ये खः। थ्वकी धार्मिक भावनाया जः दु । 

थ्व म्ये च्वःम्ह ख्वप देयया जुजु भूपतीन्द्र मल्ल खः । जुजु भूपतीन्द्र 
मल्ल्या राज्यकाल नेपाल संवत्‌ ८१६ निसें ८४२ तक खः ।) 


गोविन्द न्हिथन राम नाम काकं सार ॥ धु ॥ 


रामया नाम काव गोविन्दया नाम काव ॥ 
सितिन दव म्ह॒तु ग्यायन मुम्वाल ॥ १ ॥ 


आरंभस थ्व जिगु प्राण हरिया दिन ॥ 
मुलनं मुक्ति लाय विष्णु भगतिन ॥ २ ॥ 


चछि न्हिछि चोन्ये घलछि वनि थ्व संसाल ॥ 
छन्हुया दिनस यनि निवस्त्रन ॥ ३ ॥ 


धरम विचाल याव जुगुति विचाल ॥ 
पुत्रस स्वस्य तकव जुल यो निहाल ॥ ४ ॥ 


लुँभ्‌ देशया पुलांगु म्ये १५ 


थ्व हृदय तोक पुल लाभ माया जालं ॥ 
थ्व मायान तोलताव वनि थो संसाल ॥ ५ ॥ 


दान पुन्य याव लोक थुलि दत सार ॥ 
चरलप्य गोविन्द गोपाल गोविन्द ॥ ६ ॥ 


धनस लोभ मदु वम्ह लेय माल ॥ 
धनया निमितिन धरम मधाल ॥ ७॥ 


षछि म्वाय थ्व सलिल लोभ माया छाय ॥ 
रामया नाम कास्ये हन्ये थ्व परान ॥ ८ ॥ 


सुमति भूपतीन्द्रै धाल थ्व संसाल ॥ 
वस कृपा दको लोकस्यन सिल ॥ ९ ॥ झा 


१६ लँभ देशया पुलांगु म्ये 


वैलोचन नाग 


(राग : नाट, ताल : चो) 


ऋद्धिनरसिंह मल्ल 

(थ्व म्येय च्वमिया नां मदु । थ्व प्याखंया म्ये खः । यल देयया 

जुजु ऋद्धिनरसिंह मड्ठं च्वयाथकूगु चिन्तामणि अंगुलि' नांया प्याखं 

सफूया पाण्डुलिपि लृयावःगु दु । थ्व म्ये उगु प्याखं सफुतिइ दुथ्याःगु 
जूगुलिं थ्व म्येया च्वमि ऋद्धिनरसिंह धकाः थन उल्लेख यानागु खः ।) 


वैलोचन नागराजा पाताल व्यापित 
अन्येग अलंकाल जेके थील दते ॥ 


सुलोचनी नाम नागिनि जि थिङ मदते ॥ 
नाग कुमालया विजोग॑न थओ सुख मदते ॥ झा 


लँभ्‌ देशया पुलांगु म्ये १७ 


छु त्वाच 


(राग : नाट, ताल : यक) 


जज क्रद्धितरसिंह, यल 

(थ्व प्याखंया म्ये खः । यल देयया जुजु ऋद्धिनरसिंह मल्लं 
च्वयाथकगु 'चिंतामनि अंगुलिया खाँ नांया प्याखंसफू लयावःगु दु । थ्व 
सफुतिइ थ्व म्ये नं दुध्या: । उकें थ्व म्येया च्वमि ऋद्धिनरसिंह मल्ल खः 
धकाः च्वयागु खः । 

जुजु ऋद्धिनरसिंह मङ्लया राज्यकाल नेपाल संवत्‌ ८३५ निसें 
८३७ तक खः । 

थ्वकी छुं व भौचा मिलय जुया चिंतामनि अंगू माःवंगु खं 
उल्लेख दु ।) 


छु त्वाच भति त्वाच, अंगु मार ओने ॥ 
नक तया सिवा जिन, तनं मनं याय ॥ धु ॥ ह 


१८ लँभ देशया पुलांगु म्ये 


नुयो पासा 


(राग : नाट, ताल : यक) 


जुजु ऋद्धिनरसिंह मल्ल 
(थ्व प्याखंया म्ये ख: । यल देयया जुजु ऋद्धिनरसिंह म च्वयाथकूगु 
'चिंतामनि अंगुलिया खँ' नांया प्याखंसफू लयावःगु दु । थ्व सफुतिइ थ्व 
म्ये नं दुध्या: । उके थ्व म्येया च्वमि ऋद्धिनरसिंह मठ्ठ खः धका: च्वयागु 
खः । 
जुजु ऋद्धिनरसिंह मङ्लया राज्यकाल नेपाल संवत्‌ ८३५ निसें 
८३७ तक खः । 


नुयो पासा भति त्वाच अंगुलि माल ओन्ये ॥ 
ननियाया स्यवा जेन मथे मल मन्ये ॥ धु ॥ ह 


लँभ्‌ देशया पुलांगु म्ये १९ 


जय जय भजलपा 


(राग : सालंग, ताल : ए) 


भवातीदास, यल 

(थ्व यल देशय्‌ जंला लच्छि पीठसेवा वनीगुया म्ये ख: । थ्व म्येया 

च्वमि भवानीदास खः । थ्व म्ये. च्वःगु ई नेपाल संवत्‌ ८४१ खः । थ्वकी 
यल देयूया अष्टमातृका पीठगणया रूप व गुणया खं उल्लेख दु थ्व म्ये 
यल देशय्‌ थीथी त्वाःया भजन सफुतिइ नं दु पाठ छुँ छुं पाठ पा: ।) 


जय जय भजलपा भवानिया दओ अभय वरदान ॥ धु ॥ 


क्वाथछें कुमालि माजु भजलपा जुसे चोन 
तयिओखे अन थओ थास ॥ 

थछेंमाजु माहालक्ष्मि सिवा सोस्य बल बिओ ॥ 
ओस जुल भाओया बसास ॥ जय ॥ धु ॥ 


२० लँभ देशया पुलांगु म्ये 


कुसुंतिथ कुमालजा बहुरूपि जुसे चोन ॥ 
भुगुति मुगुति फल दाता यप्पामाजु विष्णुदेवि ॥ 
भालपाथ्य बल बिओ भूतगण चोन ओया थास ॥ जय ॥ धु ॥ 


डखुहोस ब्रम्हायनि पलिंगाल महेश्वलि ॥ 
जिमिस सतुलि या नास ॥ जय ॥ धु ॥ 


लोहोग्वर ईन्द्रायनि, हासापोत गनपति ॥ 
बिओ जित छि पालिसं बास ॥ जय ॥ धु ॥ 


धंतिल बालाही माइ, सिकोबहिलि चामुंन्द्रा ॥ 
जस याओ जित बाध मास ॥ 

भंगिलि सिद्धिलछिमि, मतिकोया माहाभैलओ 
याओ जित उधार हतास ॥ जय ॥ धु ॥ 


अनाथ उभय जुसे पिथ उले लस तासे ॥ 
भाओ याय गुरुया आग्यान ॥ 

विभिमुख वेद वसु, मधुमास आलंभ तीर्थ ॥ 
ल्हाकम्ह भवानिया दास ॥ जय ॥ धु ॥ छ 


लुँभ देशया पुलांगु म्ये 


२१ 


स्वओ सखी 


(राग : बसन्त, ताल : चो) 


जुजु योगप्रकाश मल्ल 

(थ्व वसन्त ऋतुया ईयात कया: च्वयातःगु म्ये खः । थ्व म्येया 

च्वमि यल देयया जुजु योगप्रकाश मल्ल खः । जुजु योगप्रकाश मल्लया 
राज्यकाल नेपाल संवत्‌ ८४२ निसें ८४९ तक खः। थ्वकी वसन्त ऋतुइ 
कोकिल व भम्बःया सः न्यना: ल्यासेपिन्त जुइगु विरह व्यथाया सः दु ।) 


स्वओ सखीजु आओ रे वसंतया भाओ ॥ 
नाना रंग विरंगन वन चुलि जाओ रे ॥ 
इवो साजनी ॥ धु ॥ 


कोकिलया सल डेने रे मनस उताल ॥ 
भमलया सल तासे विरह जि जाओ रे ॥ धु॥ 


हिला ओल हाला जुओ रे स्वान्या रस काओ ॥ 
नाना बुया सुगंधन विरह जि जाओ रे॥ धु ॥ 


बुति धुस्त माधओ रे धरम मधाओ ॥ 
कपति कन्हुया मदु थओ पल घाओ रे ॥ धु ॥ 


जोगप्रकाशन ल्हाक रे हितया ख हियाओ ॥ 
घल धंधा छाय राधा धपिल जुया ओल ॥ धु ॥ क 


२२ लँभ्‌ देशया पुलांग म्ये 


ध्रुव लोचन 


(राग : मालश्ची, ताल : ज) 


जुजु विष्णु मल्ल 

(थ्व चन्दिका नाम भगवतीया गुण बयान यानातःगु म्ये खः । थ्व 

म्येया च्वमि यल देयया जुजु विष्णु मल्ल खः । जुजु विष्णु मल्लया 
राज्यकाल नेपाल संवत्‌ ८४९ निसें ८६५ तक खः ।) 


धुवलोचन म्हाइखा आदिन असुर गछिन मोचक ॥ धु ॥ 


जय गुहे नाम छि चंदिका धकं सोंगुलि भुओनन सियकु ॥ 
रनस मे क्षडाओ रक्‌ विजगन म्हुतुस थओ दुने ब्यातकु ॥ १॥ 


भगति पनिसेन भओ भगतिन दुम्हन दुथे तिन यातकु ॥ 
थोतिन बिनतिन याहुनेलि सरील परम पदइन लातकु ॥ २॥ 


न्हिथङ न्हिथस छि नाम ग्वम्हं काल ओम्हस दुख दको फुतक्‌ ॥ 
परम करमया पेथस मामया बास लिथेस मुम्वालकृ ॥ ३ ॥ 


सनक आदिन छि पालि पदमन मनस जोगन थियकु ॥ 
ल्हाकम्ह निपतिन विष्णु म्न छिकेतु तन मन मालक ॥ ४ ॥ हा 


(नेपाल संस्कृति लयपो, थ्यंल्याः ११४) 


लँभ्‌ देशया पुलांगु म्ये २३ 


अजुगति जुल 


(राग : वसन्त, ताल : एक) 


जुज राज्यप्रकाश मल्ल 

(थ्व बुद्ध धर्म सम्बन्धी म्ये खः । थ्वकी ध्यानय्‌ च्वनाच्वंम्ह 
शाक्यसिंहया ध्यान भंग यायेत मार वःगुया खँ बयान यानातःगु दु । 

थ्व म्येया च्वमि यल देयूया जुजु राज्यप्रकाश मठ्ठ खः । जुजु 

राज्यप्रकाश मल्लया राज्यकाल नेपाल संवत्‌ ८६५ निसेँ ८७८ तक खः ।) 


अजुगति जुल थनि वनया अमान स्वय मननानि 
संग्रामस हारय जुल थनि ॥ धु ॥ 


पितु धाय गथ्य विर सातु सालाव बोस्य तर 
थनि काम वासना दन रे ॥ 

हादे\ देवयात बर क्यन्ये वन्ये नुयो केहेजु नुयो 
हाय झिझिस्यन तप भंग यात ओन्ये ॥ १॥ 


झिझ स्वम्ह तओकेहे दओ बबाया दुख फेन ओन्ये 

तप सिल भंग यात ओन्ये ॥ 

झिझि थिङ सुन्दरी हाय मदु जुल भुवनस झिझि रूप रे 
हादे' खननास जगत मोहिनि केहेजु ॥ २ ॥ 


२४ लँभ्‌ देशया पुलांगु म्ये 


बोधिवृक्ष सिमाया कोस बसलपा दिल ओस 

हाय निरंजन बनस दिल ओस ॥ 

वसन्तया समयस कामया रस हय झिझि स्वम्ह रे 
हादे' छम्हजा जओ, छम्हजा खओला केहेजु ॥ ३ ॥ 


छाय राजकुमार राज्य भोग त्वरताओ थन छु यात 
बिज्यायतु मार ओ पुरुष सुन्दरी ॥ 

हाय जास्ये ओओ जौउभन थथिड रूप रे 

हारे जौउभन गथ्य याना तय केहेजु ॥ ४ ॥ 

रति रस बिओ छिन मुसुहुन न्हिलाओ केओ 

जिपनि खनाओह दओ ॥ 

विणा आदि ताल थास्य जन्त्र आदि सारंगी थास्य मृदंग रे 
हादे बहुरि थास्य नाचकास म्हिते केहेजु ॥ ५ ॥ 


नाना कर नाना रस म्हित्य धकाव ओया थन 

अति गुमान याना दिल ओस ॥ 

थथे चोना मजिलओ ओसपोलया थास ओन्य ल्वाचकायक रे 
हादे' घसपुना निश्चयन थन्ये केहेजु ॥ ६ ॥ 


आओ घथ्य याय जिन लैज्या जुल थुलितजा जुयिओ मताया 
अति रूप ओया थास बुथ याना बिल ओसरे॥ 

हादे सरिरस थुलित कुरूप जुयिव मताया केहेजु नुयो 

हाय झिझिस्यन बिनति याना स्वय ॥ ७॥ 


हादे मसियास्य मखनाथ्य थथ्ये ख्वयका तयिओ मताया 
मत्य मत्य थुलित सहस्र बिनति ॥ 

मिसा जातियात सास्ति अति यायेमते बिओ रूप रे 
हादे! न्हापायाथ्य परसन जुयमार प्रभु ॥ ८ ॥ 


लुँभ देशया पुलांगु म्ये 


२५ 


बिनतिन क्षमा जुस्ये शाक्यसिंह मुनिस्यन 

देवि रूप याना बिल थनि ॥ 

थिथि मुख यिस्य स्वस्य आनन्द जुलयो मन ओस पुजा रे 
हादे' यानाना फलनं सुर्ग तारे जुर केहेजु ॥ ९ ॥ 


ओन्ये नुयो अन्तपुर थ्वया लिसल बबाजुयात कन्ये 
विचित्र थुति समस्त ख कन्ये ॥ 

नुपति श्री जयबीर श्री राज्यपकाश मठ्ठया भाव रे 
हादे' अवश्यन सिद्ध जुर खओला केहेजु ॥ १० ॥ था 


२६ लँभ देशया पुलांगु म्ये 


याहने जि 


(राग : पद्मजलि, ताल : चो) 


कृष्णसिंह 

(थ्व भगवान्‌ शिवया रूप व गुणया खँ बयान यानातःगु म्ये 

ख: । थ्व म्येया च्वमि कृष्णसिंह ख: । नेपाल संवत्‌ ८४७ या अभिलेखकथं 
थ्वयूकः मल्लकालीन कवि खनेदु । मेःगु परिचय लुइके मफुनि ।) 


याहने जि शंकर छि पालिया आशा ॥ धु ॥ 


सिव भसमन म्ह बुसा भभानि मूरस तसा । 
भगति भाओन नाम कासा ॥ 

बालष चन्द्रमा छुसा बाघया छेंगुलि ङसा 
बालसुकि गलस कोषासा ॥ १ ॥ 


लँभ देशया पुलांगु म्ये २७ 


सिव जतान सिलस हिसा जस भिन हाल तिसा । 
जगत जनया ओम पुसा ॥ 

त्रिसुर दंबरु जोसा त्रिभुओनया नाम कासा । 
त्रिपुरया जम॑या पलिसा ॥ २॥ 


सिव विष गजि एस नसा विष भाग दान गंसा । 
बिया विभूकन म्हस तिसा ॥ 

मूसान थायस दिसा मुनकाओ भूत पासा । 
मूलन हे सिव जोगि भेस कासा ॥ ३॥ 


सिव यगादि जोगन शवसा सरण अनाथ ओसा । 
सिव सिसेल एस दुबिसा ॥ 

कृष्ण सिंहया मनस केओल छि पालि कोस । 
कृपान हे सिव भूललपे आसा ॥ ४ ॥ झा 


(नेपाल संस्कृति लयपो, थ्यंल्याः १०५) 


२८ लुँभ्‌ देशया पुलांगु म्ये 


EYEE 


म्‌ देशय्‌ स्थापित गोभ्राटेश्वर 
महाद्योया द्योग: (मन्दिर) 


शाहकालीन 


नगर सुवर्णपुरि 


(राग : सौरथ, ताल : प्र) 


(थ्व लॅभू देयया बयान यानातःगु म्ये खः | थ्वकी लँभू देशयात 
“नगर सुवर्णपुरि अति मनोहर' धकाः: च्वयातःगु दु । लुँभू देशयात 
संस्कृत भाषां सुवर्णपुर धाइगु खः । 

थ्व म्येय्‌ जुजु पृथ्वीनारायण शाहया नां नं उल्लेख दु। थ्वकि थ्व म्ये 
श्री ५ पृथ्वीनारायण शाहया राज्यकालय्‌ च्वयातःगु खः धयागु सिइदत ।) 


नगर सुवर्णपुरि अति मनोहर ॥ 
लोकनाथ्या भजन यानाव ॥ धु ॥ १॥ 


बसलपा चोन थनि पंडित गुणिजन 
सहजन आनन्द यानाव ॥ धु ॥ २॥ 


भिमस्येन भगवति गोभरातेश्वर हे हे हे ॥ 
माहारक्ष्मि भईरव गणेह कुमार ॥ धु ॥ ३॥ 


निपालया चुरामणि प्रिथिनारां माहाराज 
चौदिसा वसया बषान ॥ धु ॥ ४ ॥ 


मछिन्द्रनाथ षना गोरखनाथ दन ॥ 
मनकामना पुरे याव ॥ धु ॥ ५ ॥ 


पशुपति वागमति तलेजुया चरन हे ॥ 
वम्हसेन रक्ष्या यास्येतल थो संसाल॥ धु ॥ ६ ॥ झा 


लँभ्‌ देशया पुलांगु म्ये २९ 


नगर सवर्णपरी 


राग : सोरथ, ताल : प्र) 


(लँभू देशयात मल्लकालीन अभिलेखय गनं सुवर्णछत्रपुरी, गनं 
सुवर्णपुरी नां उल्लेख दु । थ्व म्येय्‌ सुवर्णपुरी उल्लेख यानातःगु दु । थ्व 
देश वर्णन म्ये खः । थ्व म्येय्‌ च्वमिया नां व म्ये च्वःगु साल उल्लेख मदु 
तर जुजु पृथ्वीनारायण शाहया नां उल्लेख दु । थ्वकिं थ्व म्ये श्री ५ 
पुथ्वीनारायण शाहया राज्यकाल्य्‌ च्वयातःगु सिइदत । श्री ५ पृथ्वीनारायण 
शाहया राज्यकाल स्वनिगलय्‌ ने.सं. ८८८ निसें ८९५ तक खः ।) 


नगर सुवर्णपुरी अति मन होय 
लोकनाथया भजन यानाव ॥ 
बसलपा चोन थनि पंडित गुनिजन 
सहजन आनन्द यानाव ॥ १॥ धु ॥ 


भिमस्येन भगवति गोभारात्येश्वर हे हे हे ॥ 
माहारक्ष्मि भइरव गणेश कुमार ॥ १॥ प्र ॥ 


निपालया चुरामुनि : प्रिर्थिनारां माहाराजं 
चौदिसा वस याव पान : 

मछिन्द्रनाथ षना गोरखनाथ दन 

मन कामना पुरे याव ॥ २॥ ध ॥ 


पशुपति वागमति तलेजुया चरन हे 
वम्हसेन रक्ष्या यास्ये तल थो संसाल॥ २॥ ह 


(नेपाल संस्कृति लयूपौ, थ्यंल्या: १००) 


३० लँभ्‌ देशया पुलांगु म्ये 


वागमति 


(राग : ब्यांचलि, ताल : जति) 


(थ्व स्वनिगःया थीथी द्योपिनिगु नां लमंका: चिनात:गु भजन म्ये 
खः । थ्व म्ये श्री ५ पृथ्वीनारायण शाहया राज्यकालय्‌ च्वयात:गु खः ।) 


वागमतिया तिरस बिज्याकम्ह कालिका गुज्यस्वरि ॥ धु ॥ 


पसुपति गोरषनाथ मनकामना देवि ॥ 
मछिंदरनाथ धंदे संसाल उधाल याक ॥ १॥ 


हे पछिमया दुवालस स्यंगुचो छत्र भगवान ॥ 
पुरुवया दुवालस स्वयेंनं बुध भगवान ॥ २॥ 


हे संसालया तिरि जननि जय भागेस्वरि देवि ॥ 
स्वामि संग होन्ययात फयकाव बिवनं ॥ ३॥ 


हे मछिमंन्दल रछ्या याक पेम्ह नारायनं ॥ 
हे श्रिरि कृष्णजुनण दैत्य मोक्ष याक ॥ ४ ॥ 


शरीरि प्रीथिनारायन प्रजा सुख बीवनं ॥ 
रवंगुलि लोकया धनि तलेजु भभानि ॥ ५ ॥ ब 


लभ्‌ देशया पुलांग्‌ म्ये 


३१ 


सतकासता 


(राग : मालवा, ताल : यक) 


(थ्व मनकाना माईयागु रूपया बखान यानातःगु भजन म्ये खः । 
थ्व म्येया अन्तिम चरणय्‌ श्री ५ पृथ्वीनारायण शाहया नां उल्लेख दु । 
थ्वकिं थ्व म्ये श्री ५ पृथ्वीनारायण शाहया राज्यकालय्‌ च्वयातःगु खः 
धयागु खँ सिइदत ।) 


मनकामना देवि तारन गुनया बषान ॥ ध॒ ॥ 


प्रिरतिन गति मति दरसन बिव भति ॥ 
फुतकिओ रे माई लोभ पाप भति ॥ १॥ 


तेज जुल सुर्ज वति थान वान पारवति ॥ 
स्वामि जुल रे माई श्री पशुपति ॥ २॥ 


ल्हाकम्हया जि बिनति बारंबार दुख अति ॥ 
स्वयेतेल हे माई करुणान भति ॥ ३ ॥ 


निपालया छत्रपति श्रिरि प्रिथिनारायन ॥ 
सुष बिओ रे माई प्रजायात भति ॥ ४॥ झा 


३२ लुँभ्‌ देशया पुलांगु म्ये 


अधरम यायमते 


(राग : मालसि, ताल : ज) 


(थ्व श्री ५ प्रतापसिंह शाहया राज्यकालय्‌ च्वयात:गु भजनम्ये 
खः । थ्वकी 'सिंघपरताप माहाराजाशाहया जय परताप बोल रे' धकाः 
च्चयातःगु दु । थ्वकि नेवाः समाजय श्री ५ सिंहप्रताप शाह, 'सिंघप्रताप 
माहाराजा' नामं नां जा: धयागु खनेदु । श्री ५ प्रतापसिंहया राज्यकाल 
नेपाल संवत्‌ ८९५ निसेँ ८९८ तक खः। 

थ्व भगवान्‌ श्री रामया भक्तजनं मोहनिबलय्‌ हालेत च्वयातःगु 
भजनम्ये खः । थ्वकी शुरु हे अधम यायेमते रामया नां काःसा काशी नाम 
तीर्थय्‌ वनाथें पुण्य दइ धयागु भावना प्वंका: विशेषत श्री भगवती 
माईयागु रूप व गुण बयान यानातःगु दु ।) 


अधम यायेमते काव रामया नाम 
कासिओ. समान रे ॥ 

जे जे राम जिमदं हिला वया 
निपाळ सितवंत थास रे ॥ १॥ 


बर्जजोगिनि गोकर्णेश्वर पसुपति 
वागमति अन रे ॥ 

अननि सनान याय दको पाप फुके 
कासिओ समान रे ॥ २॥ 


लुँभ्‌ देशया पुलांगु म्ये ३३ 


हनुमंत घातस गरुड नारायन माहादेव रे ॥ 
गणपति राम सिता बालसुखि अन रे ॥ ३ ॥ 


तचओ चपालया तलेजु भभानि माहाभैइरव 
अन बिज्याक रे ॥ 
श्रि सिंघपरताप माहाराजाया जस परताप बोल रे ॥ ४ ॥ 


कओनदोया चोस बिज्याक सिमाकोस 
जोगिनिगन मुना बिज्याक रे ॥ 
प्याखन हुल अन हे भैइरवि सहित 
अनेग बाजन थान्या रे ॥ ५ ॥ 


बान सिकम्हया वरन हेंगुलिया 
न्हसस कुण्डल मोति रे ॥ 

कोचया हालन नर छेंगुलि नेसे 
गलस सिरमाला कोखासे रे ॥ ६ ॥ 


दमरु धुनुनुनु शब्द हुनुनु तायाओ 
दैते सुर ग्याक रे ॥ 

न्हिलाया शब्दन थान्याव त्रिभुवन 
तायाव दैत्य सुर ग्याक रे ॥ ७॥ 


भगत जन गति नाम श्री भगवति 
रणस जय जय याहुने ॥ 

जिपनि बालषया माम छि जगतया 
छि पालि भजलपे बिहुने ॥ ८ ॥ ह 


३४ लँभ देशया पुलांगु म्ये 


हादे छ्वासकामनि 


(राग : मालुवा, ताल : यक) 


(थ्व छूवासकामनि द्योयात प्रार्थना यानातःगु आत्मपरक म्ये खः । 
थ्व म्येय्‌ ल्हासा देशयात लया देश धकाः बयान यानातःगु दु । थ्वकी 
कमय यायेगु तातुना: ल्हासा वंबलय्‌ अन जूगु दुःखया खं प्वंकातःगु दु। थ्व 
म्ये श्री ५ रणबहादुर शाहया राज्यकालय्‌ च्वयातःगु खः। श्री ५ रणबहादुर 


शाहया राज्यकाल ने.सं. ८९८ निसें ९२६ तक खः ।) 


हादे छवासकामनि फुतकिव लोकया विमति ॥ धु ॥ 


कनकपुरि व उति ल्हासा देस वने मति ॥ 
धन षेने दयके मति ॥ छवासकामनि ॥ १॥ 


बिइम्हया ल्याष थुति जि वया संदेह अति ॥ 
जिउ आव हे जननि जुइव छु गति ॥ २॥ 


हादे छेस त्रि पुत्र अति षोयकाव वियोग अति ॥ 
नेङ मदु भिन षं छहुति ॥ ३॥ 


सतुरिया थो कुमति फुतके धका साहति ॥ 
बोध बिव हे जननि, लोकयात भति ॥ ४ ॥ 


हादे निपालया छत्रपति श्री रनबहादुर ॥ 
प्रजायात जुइव छु गति ॥ ५॥ शुभ ॥ छ 


लँभ्‌ देशया पृलांगु म्ये 


३५ 


ईश्वरि माहालक्ष्मी देवी 


(राग : सावरि, ताल : ज) 


(थ्व म्ये लँभू देयया इष्टदेवी श्री माहालक्ष्मीया बखान यानातःगु 
भजन म्ये खः । थ्वकी श्री ५ गिर्वाणयुद्ध विक्रम शाहदेवया नां व म्ये 
च्वःगु साल व तिथि नं उल्लेख दु । साल नेपाल संवत्‌ ९५८ खः ।) 


ईश्वरि माहालक्ष्मी देवी ॥ धु ॥ 


रग्तवरण उन उति सुर्य्य कोति तेज जोति ॥ 
मुन्द्रमाला भिन देवि गलस कोखायाव ॥ १ ॥ 


कलिया समय जुइ धनसतु मन छिन ॥ 
भगतिन याय गन छि चरनया सेवा ॥ २॥ 


संसारया माया केन यायमफु छि भगति ॥ 
तया तिव जित छिके थव दास यानाव ॥ ३ ॥ 


तंत्र मंत्र जप याना ध्यानन लूयके थाकु ॥ 
गुपतन चोन, मदु छि दरसन जित ॥ ४ ॥ 


कालिका कुमारी जुस्ये, माहालक्ष्मि छलपोल ॥ 
अशुर त्रिपुराशुर फुतकाव बिज्याक ॥ ५ ॥ 


ल्हायेमफु छिगु गुण सोव छिन करुणान ॥ 
दोन ष्यमा याव छिन, उधार याव जित ॥ ६॥ 


अस्त करन नव सम्वत भाद्र शुक्र षस्ति षुनु ॥ 
गिरिवान जुद्ध विक्रम निपतिया बेलस ॥ ७॥ झा 


३६ लुँभ्‌ देशया पुलांगु म्ये 


नाटक चत्द्रहास 


(राग : नाथ, ताल : प्र) 


(थ्व 'चन्द्रहास नाटक'या नायखिंम्ये खः । प्याखंयात संस्कृत भाषां 
'नाटक' धाइ । थ्व म्येकथं श्री ५ राजेन्द्र विक्रम शाहया राज्यकालय लॅभू 
देशय्‌ 'चन्द्रहास' नांया नाटक (प्याखं) स्यना: क्यंगु खनेदु । थ्वकिया दसु 
थ्व हे 'देस वरना” म्ये ख: । थ्व म्येया कोय 'छल वन' व 'पलिमान जुल 
न्हा’ धकाः नं च्वयातःगु दु ॥) 


नाटक चन्द्रहास अति सुचरित 
श्वल वने नुयो अन मंगल रित ॥ धु ॥ 


राजिन्द्र विक्रमया सभाया सोहान 
नव रस दव नट जगत बखाने ॥ धु ॥ 


छल वन ॥ 
पलिमान जुल न्हां ॥ झा 


लुँभ देशया पुलांगु म्ये | ३७ 


देस वरना 
राग : जेसिधि, ताल : ज) 


(थ्व लभू देशया बयान यानातःगु देशवर्णन म्ये खः । देशवर्णन 
म्ये प्याखंयात च्वइगु खः । थ्व म्ये नं प्याखंयागु जुइ । छु प्याखंयागु खः 
धयागु थ्वकी छुं उल्लेख मदु । थ्व म्येया कोय्‌ “नाटक चन्द्रहास' नांया म्ये 
दु। थ्व प्याखं श्री ५ राजेन्द्र विक्रम शाहदेवया राज्यकालरिखेया खनेदु । थ्व 
म्ये नं थ्व हे 'चन्द्रहास' प्याखंया देशवर्णन म्ये जुइफु । थ्वकी लभू 
देशयात संस्कृत भाषां धाइगु 'सुवर्णछत्रपुलि' व 'सुवर्णपुरि' निगू नां नं 
उल्लेख दु ।) 


सुवरन छत्रपुलि नाम वर्णर्णन सुवरनपुरि ॥ 
दरसन अदिक मनोहल सुविसम सुविसम ॥ 
सकल सुर विर धाल वर्ण्णन सुवरनपुर ॥ धु ॥ 


माहारछिमि भइरव गनेस, कुमाल साथ ॥ 
भिमगोभरातिश्वरनाथ वर्णर्णन सुवरनपुर ॥ धु ॥ 


लोकनाथ भगवति सुंधर नारायेन नारायेन ॥ 
विर गरुड रिसे बान वर्णर्णन सुवरनपुर ॥ धु ॥ झा 


३८ लँझ देशया पृलांग म्ये 


चन्द्रमुखि रानि 


(राग : कौसि, ताल : प्र) 


(थ्व चन्द्रमुखिया रानियात सम्वोधन यासे चिनातःगु म्ये खः । 
थ्वकी च्वमिया नां व म्ये च्वःगु साल उल्लेख मदु । म्येया लक्षणकथं थ्व 


प्याखंया म्ये खनेदु ।) 


चन्द्रमुखि रानिया विदरूपा चोन्ये ॥ 
जव बछि षव बछि तुति निष्य रोहे ॥ १॥ 


हे नुयो सषि रुकमनि द्वारिकास वंन्ये ॥ 
सुदामा वइ अन हे समुधाहार याय ॥ २॥ 


लसिकल तुकमनिहि सुर्ज कोति देव ॥ 
जमुनाया नाम काय आनन्द हवन्ये ॥ ३॥ क 


लुँभ देशया पुलांगु म्ये 


३९ 


जय नाथेश्वर 


(राग : मालो, ताल : यक) 


(थ्व नास:द्योया रूप बयान यानातःगु म्ये खः । थ्व श्री ५ राजेन्द्र 
विक्रम शाहया राज्यकालय च्वयातःगु म्ये खः ।) 


जय नाथेश्वर दरसन बिव जित आव ॥ धु ॥ 


हारे चन्द्रमा जतस सिरस तयाव 
च्वापु थ्यें तुइव रे ॥ 

भुत चोनिव मसान थास 

अतिन स्वभा जाल ॥ १ ॥ 


हारे अनाथ जन लाल्हानाव कथनं 

भुगृति मुगुति बिल ॥ 

श्री राजिन्द्र विक्रम साहदेव महेपति 

जय नाथ्येश्वर दसरन बिव जित आव ॥ २॥ ह 


४० लँभ देशया पुलांगु म्ये 


सुवरन छत्रपुलि नाम 


(राग : इमन, ताल : चो) 


(थ्व लँभू देशया देश वर्णन म्ये खः । थ्व श्री ५ राजेन्द्र विक्रम 
शाहया राज्यकालय्‌ च्वयातःगु खः । थ्वकी च्वमिया नां व म्ये च्वःगु साल 
उल्लेख मदु ।) 


सुवरन छत्रपुलि नाम माहालक्षिम रे 
भइरव गनेस कुमाल ॥ १॥ धु ॥ 


हारे भिमसेन भगवति गोभरातिसोर दक्षिनस रे ॥ 
हारे नित्यनाथ सिव ॥ सुवरन ॥ २॥ 


लोकनाथ भगवान सुर्जविनायेक नारायन रे ॥ 
हादे कृष्ण वयेकुंथ जाय ॥ सुवरन ॥ ३॥ 


भूपति श्री राजिन्द्र गुणिकन ल्हाय ॥ 
पृथिभिया रे धनि छलपोल ॥ सुवरन ॥ ४ ॥ छ 


लँभ देशया पुलांगु म्ये ४१ 


सुभरन छत्रपुरी 


(राग : विजय, ताल : यक) 


(थ्व लॅभू देयया बयान यानातःगु देश वर्णन म्ये ख: । थ्वकी लेभ 
देशयात 'सुभरन छत्रपुरी' धका: उल्लेख यानातःगु दु । नेवाः समाजय्‌ 'व'यात 
भ' नं धायेगु या: । थ्व हे ल्याखं थन 'सुवर्ण छत्रपुरी'यात 'सुभरन छत्रपुरी' 
धाःगु ख: । थ्वकी जुजुया नां श्री राजिन्द्र विक्रम साहा देव' उल्लेख दु ।) 


शुभरन छत्रपुरी हरषया थास थेन ॥ 
हेगुलि भैरव दरसन याय ॥ 
माहालक्ष्मि भईरव गनेस कुमाल साथ 
भजननि याय जिनं ॥ १॥ 


भिमसेन भगवति भगवान साथ थन 
गोभरातयेस्वर दर्सन याय ॥ 

ब्रम्हा विष्णु महेशवरन उस्ये चोन 
छलपोल भजननि याय जिनं ॥ २॥ 


गौसिंग त्रिथस शनान याय जिनं ॥ 
नित्येनाथ पुजा याय ॥ 

नंदिभिंदि जवषव तस्य बिज्याकम्ह 
छलपोल भजननि याय जिनं ॥ ३ ॥ 


श्रि मछिंन्द्ररनाथ संसाल उधार याक 
छि पालिसं बास बियत्येल ॥ 

हादे श्रि राजिन्द्र विक्रम साहा देव 
छि पालिसं बास बियत्यलो ॥ ४ ॥ ह 


४२ लँभ देशया पुलांगु म्ये 


सुवरन छत्रपुरि 


(राग : इमन, ताल : चो) 


(थ्व लुँभू देयया बयान यानातःगु तस्सकं चिहाकःगु देश वर्णन 
म्ये ख: थ्व म्ये श्री ५ राजेन्द्र विक्रम शाहया राज्यकालय्‌ च्वयातःगु खः ।) 


सुवरन छत्रपुरि माहारक्ष्मि देवि ॥ 
भैइरव गन्यस कुमाल साथ ॥ १॥ 


हाद्य नितेनाथ भिमनाथ गोभारातेस्वर ॥ 
भगवति भगवान सुर्जविनायक नित्यनाथ ॥ २॥ 


लोकनाथ श्रिरि कृष्ण वयकुंथ नाथ ॥ 
श्री राजिन्द्र विक्रम संसालया आसा ॥ ३॥ ह 


लँभ देशया पुलांगु म्ये ४३ 


जय शिव शंषर 


(राग : ग्वारा) 


श्री ५ राजेन्द्र विक्रम शाह 

(थ्व नासः द्योया बःचाहाकःगु ग्वारा म्ये खः। नासद्योयात संस्कृत 

भाषां नृत्यनाथ नं धाः । थ्वकी नित्यनाथ देव धकाः उल्लेख यानातःगु दु । 

थ्व म्येया च्वमि श्री ५ राजेन्द्र विक्रम शाहदेव खः । राग ग्वारा धयागु 
छगू छगू चरण छगू छगू तालय्‌ हालिगु म्ये खः ।) 


ध ॥ जय शिव संषर ॥ 
चो ॥ त्रिशुर दमरु धारे ॥ 
पलि ॥ पारवति नं साथे ॥ 


अज्ञानि जन शिस्ये सरन बिव जितः 
भाव भगति स्वयाव ॥ 


राजिन्द्र विक्रमया सरन छि पालिया 
बिहुने नव रस ग्यान ॥ 
जय जय नित्यनाथ देव ॥१॥ ह 


४४ लँभ देशया पुलांगु म्ये 


निपालया वागमति 


(राग : जयनतुबिला) 


(थ्व तस्सकं बःचाहाकःगु भजन खः । थ्वकी जुजु राजेन्द्र विक्रम 
शाहया नां उल्लेख दु ॥) 


निपालया वागमति राजेस्वरि गज्येस्वरि ॥ 
हे बौ खस्ति रिंग्येश्वर ॥ 


हा हाद्य त्रिभुवन संसाल उधाल याक ॥ 
विरंचिनारायन ॥ 


हे श्रि राजिन्द्र विक्रम साहेव ॥ 
हा हाथ त्रिभुवनया धंदे धंदे ॥ छ 


लुँभू देशया पुलांगु म्ये ४५ 


निपालया 


(राग : नत विलास, ताल : जति) 


(थ्व श्री ५ राजेन्द्र विक्रम शाहया राज्यकालय्‌ च्वयात:गु तस्सकं 
बःचाहाकःगु म्ये खः ।) 


निपालया वागमति राजेश्वरि गुज्यश्वरि ॥ 
हे चौषस्ति सिव रिंग्येशवर ॥ 
हा हाथ त्रिभुवनया धंदे धंदे ॥ १॥ 


संसाल उधाल याक विरंचिनारायण ॥ 
हे श्री राजिन्द्र साहेव ॥ 
हा हाद्य त्रिभुवनया धंदे धंदे ॥ २॥ छा 


४६ लँभ्‌ देशया पुलांगु म्ये 


नुयो प्रिय सुमति 


(राग : विजय, ताल : यक) 


धिजवरनाथ, लूँ 
(थ्व श्री ५ राजेन्द्र विक्रम शाहया राज्यकालय्‌ च्वयातःगु प्याखंया 
म्ये खः । थ्व म्येया च्वमि धिजवरनाथ खः । थ्वयूक: श्री ५ राजेन्द्र विक्रम 
शाहदेवया राज्यकालयाम्ह लॅभू देशय्‌ च्चंम्ह कवि खः ।) 


नुयो प्रिये सुमति रानि कासिस बास याय 
हरिहर जप तसे धान ॥ 

हादे धुनिराज गनपति अर्न॑पूर्न दंदपानि 
भैइरव दरसन याय ॥१॥ | 


गंगा सनाल याय विशेश्वर पुजा याय 

पाप दको अन नास याय ॥ 

हादे थुगुलि लोकया धनि श्री राजेन्द्र विक्रम साहा 
धिजवरनाथ नं ल्हाक ॥ २॥ ह 


(नेपाल संस्कृति लयपौ, थ्यंल्याः १०४) 


लँभ देशंया पुलांग म्ये ४७ 


चोन्य बास गुंया कोस 


(राग : ब्यांचलि, ताल : यक) 


हृदय, लुभु 
(थ्व क्वयिनाय द्योया भजनम्ये खः। क्वयिनाययात जलविनायक 
नं धा: । थ्व चोभा: कोय वागमतीया सिथय स्थापित गणेद्यो ख: । थ्वकी 
गणेद्योया रूप व गुणया खे बयान यानातःगु दु । 
थ्व म्ये श्री ५ राजेन्द्र विक्रम शाहदेवया राज्यकालय्‌ च्वयातःगु 
खः । श्री ५ राजेन्द्र विक्रम शाहदेवया राज्यकाल ने.सं. ९३६ निसें ९६७ 
तक खः ।) 


चोन्य बास गुंया कोस वागमति सिस रे ॥ 
जय सिधि गनसपति पिराति छि देवि रे ॥ १॥ 


प्वाथ अति तवगोल बि कोषाण लोव रे ॥ 
निपु निष्य दंत पिकया सत्तुरीया काल रे ॥ २॥ 


सिलस मतुक लंया चन्द्रमा चन्द्रमाण लोव रे ॥ 
सिल अति चोजाक अति शोभा लाक रे ॥ ३॥ 


४८ लँभ्‌ देशया पुलांगु म्ये 


बाहानजा भतिया नसा मधि दको छुंया नसा रे ॥ 
ऋधि सिधि फल बिव वम्ह रंवोदर रे ॥ ४ ॥ 


गथिन व्रण वया चण अति स्वभा लाक रे ॥ 
जता चोस चन्द्र करा जोति लाक रे ॥ ५॥ 


जव षव रिधि सिधि देवि निम्ह पासा रे ॥ 
थव दथुस चोनाव थान कास्य बान रे ॥ ६॥ 


जव लाहाति जपमाला षव लाहाति पर्स पासा रे ॥ 
लाहातिन फस्य तया स्वन स्वभा लाक रे ॥ ७॥ 


नसंचास नाम काय छि पालिया क्वस रे ॥ 
ल्हाकम्ह हृदर्यस श्रि सिधिनाथ गन्यस रे ॥ ८ ॥ 


श्रि राजिन्द्र विक्रम साहा देव रे ॥ 
धन जन संपति बिहने सदान रे ॥ ९ ॥ झा 


(नेपाल संस्कृति लयूपौ, थ्यंल्या: १५३) 


भम्‌ देशया पुलांगु म्ये 


४९ 


हे मां जननी 


(राग : राजश्री, ताल : प्र) 


नर भा, लुभु 
(थ्व लुँभू देशया इष्टदेवी महालक्ष्मीयात चण्डिकाया रूपय्‌ बयान चण्डिकाया रूपय्‌ बयान 
यानात:गु म्ये खः । थ्वकी लँभू देशय स्थापित मेःपिं थीथी द्योया नं नां 
न्त्यथनातःगु दु । 
थ्व म्ये नेपाल संवत्‌ ९५१ स लंभू देशय्‌ च्वंम्ह कवि नर भा 
(भारो) नं च्वयातःगु खः थ्वकी जुजुया नां 'नेपालया अधिपति श्री राजेन्द्र 
विक्रम शाहादेव परतापि' धका: च्वयातःगु दु ।) 


हे मां जननी चण्डिका, शरण वया थनि 
छि पालि निपाया कोसं बास ॥ 

स्वव जित दया दस्य करुणा तयाव 
स्वगोल दृष्टिनं स्वयतेल मां ॥ धु ॥ 


सिरस मतुक लंया रत्न मणि 
थुसे तया हेलया ज्वाला थिक ॥ 
कान कुण्डल लोव तेज सुरजया 
गलस कणीया शोभा लाक ॥ १ ॥ 


जवस सर ध्वज खवस रत्न 
भाज पुरन कलश तयाव ॥ 
जभिन हाल मोतिया निरनं 
लोस्य तया ललित आसन यासे ॥ २॥ 


५० लँभ देशया पुलांगु म्ये 


भीमसेन जोगांवर बुद्ध भगवान 
सिद्धि गण सहितन ॥ 

चौदिगया राज भुत बेताल पनि 
मुनकाव थम्हं रस याक ॥ ३॥ 


बिव जित हरषन दयाव रसनं 
बिहुने मनया कामना ॥ 

भगतया मन तसे बियाव 
सुवर्णपुर नं सिद्धि वरदान ॥ ४ ॥ 


नेपालया अधिपति श्री राजेन्द्र 

विक्रम शाहादेव परतापी ॥ 

गुसल न्ययछिस नर भानं 

ल्हानाव स्तुतिनं मंगल याना ॥ ५ ॥ झा 


(नेपाल संस्कृति | लयपी, थ्यंल्या: ३०) 


लुँभ देशया पुलांगु म्ये ५१ 


रासया तास 


(राग : श्याम, ताल : जति) 


घिर्जलक्ष्मीनारायण भारो, लँभ 


च्वमि धिर्जलक्ष्मीनारायण खः । थ्वयूकलं 'पाण्डवगीता” नाम सफूया 
समाप्तीवाक्यस थथे उल्लेख यानादीगु दु- 
“इतिश्रीमहात्यृराण्य ॥ श्रीपाण्डवगीता नास स्तोत्र सम्पूर्ण ॥ श्री सम्वत 
१८९२ साल म्ति माघ सुदि ११ रोज ७ य चोयाओ बिया बबछेया 
धिर्जारायणन ॥ ९१ ॥ तगोठुथि यिववरयिं ककायात चोयाबिया जुरो ॥” 
(आशासफूकृथिया अभिलेख ग्रन्थ वर्णनात्मक धल:, पौ ४५) 
थ्वकिं धिर्जलक्ष्मीनारायण धयाम्ह लुभु देयूया दबुछेँ त्वालय्‌ 
च्वंम्ह वि.सं. १८९३ रिखेयाम्ह कवि खः धयागु सिइदत ।) | 


रामया नाम काव लोक जन ॥ धु ॥ 


श्री राम अवताल, अजुध्या नगरं भुवनं ॥ 
पिता दसरथ' माता कौसिरायन ॥ १॥ 


हे तिका राम भालपाव लया चला वव षना* ॥ 
लघुनाथया चलाशद्य थम लिस्य यन ॥ २॥ 


५२ लुँभ्‌ देशया पुलांगु म्ये 


भायि रछिमन छन सिता पियमाल ॥ 
कारनया निमितिन जुल वन बास ॥ ३ ॥ 


भायि रछिमन छन स्वामिया थास हुँ ननानं ॥ 
रखिमन वन स्वया वन अन फ्वनं ॥ ४ ॥ 


भायिया भलशास वोश जुगुतिन ॥ 
हे राम रछिमन शाछि षुया ष कनं ॥ ५ ॥ 


मेरन महंनावो बोध यायतु वोश मानं ॥ 
हे वो फुतके निमितिन पाशा हलुमानं ॥ ६ ॥ 


हे लंका पुरिश हलुमान वनाव चोनं ॥ 
हे चाकलश महन लास्य दुष बिसे शनं ॥ ७॥ 


हे बालष रूप जुस्ये पुरुव कंथ ल्हाकम्हं ॥ 
हे कको वस्तु तयाव ल्ह्यास्ये दुष बिस्ये शनं ॥ ८ ॥ 


हे. भालपाथ्ये जुल वोश देस दाहा यात मिनं ॥ 
हे शकल संहाल जुल कुभकंण रावोनं ॥ ९ ॥ 


हे विविष्येनं राजा यास्ये रामजु हरषमानं ॥ 
सितादेवि सहितनं वोन आनंदनं ॥ १० ॥ 


हे श्रि राम नामया पालिस दरशनं ॥ 
हे धिर्जलक्ष्मिनारांयम्हेण वोस दरशनं ॥ ११॥ ह 


लँभ्‌ देशया पुलांग म्ये 


आरति याय जिन 


(राग : ब्यांचलि, ताल : ज) 


देविनाथ, लँभ्‌ 
(थ्व आरति भजनम्ये खः । थ्वकी गणेश, कुमार, गौरि व हरि 
सहित प्यम्ह द्योया नां उल्लेख दु । थ्व म्येया च्वमि देविनाथ खः । थ्वयूक: 
श्री ५ राजेन्द्र विक्रम शाहदेवया राज्यकालयाम्ह लँभू देशय्‌ च्वंम्ह कवि 
खः । 
थ्व म्येय्‌ 'गौरिस धुप धिप नयविद्य छाया' धका: च्वयातःगुलिं थ्व 
'गौरीविवाह' नांया प्याखंया म्ये खःला धयाथें खनेदु ।) 


आरति याय जिन गन्यस कुमालं ॥ धु ॥ 


गौरिस धुप धिप नयविद्य छाया ॥ 
तन मन यानाव हरिया नाम काव ॥ १॥ 


भुपति श्री राजिन्द्र विक्रम सायब ॥ 
ल्हाकम्ह देविनाथया पर ध्यानं ॥ झा 


(नेपाल संस्कृति लयूपौ, थ्यंल्या: १०४) 


५४ | लँभ्‌ देशया पुलांगु म्ये 


आदि अगम अंत 


(भजन) 


(थ्व अति हे मार्मिक व्यथांजा:गु आत्मपरक म्ये खः । थ्वकी म्ये 
च्वमिया नां मदु । बरु म्ये च्वःगु साल, महिना व तिथि समेत उल्लेख 


यानातःगु दु । थ्व म्येया रचनाकाल नेपाल संवत्‌ ९६९ खः: । 


थ्व काव्यात्मक गुणंजाःगु म्ये खः। थ्वकी सांकेतिकरूपं सरश्वती 


द्योयात सम्वोधन यानातःगु दु ।) 


आदि अगम अंत मसिक ब्रम्हा विष्णु शिव मां 
हेरा मोति थुसे तया मतु निकं लोव मां ॥ 

जभु काव्य व्यणु थासे सोभा निकं जुलो मां 
संसारया माता जुसे लोक रक्षा याक मां ॥ १॥ 


माणि मोति थुसे तया हाल तिसे दिल मां 

जरि जवा त्वयीव वस तिसे दिल रे मां ॥. 
सुवरनया सिंघासनस हंस तसे दिल मां 
संसारया माता जुसे लोक रक्षा याक मां ॥ २॥ 


लुँभ देशया पुलांगु म्ये 


१२ 


छि पालि कोस चोझ गुण ज्ञान बिव मां 

गुरु सेवा छिगु सेवा याय मफु जिन मां ॥ 

जन मदु धन मद गथे सेवा याय मां 

संसारया माता जुसे लोक रक्षा याक मां ॥ ३ ॥ 


गथीडम्हा मनुष्यता गुन गथे लाइ मां 

गुण मदु धन मदु सुनां मान्य याइ मां ॥ 

रूपं मदु सिपं मदु सुनां हाडा तइ मां 

संसारया माता जुसे लोक रक्षा याक मां ॥ ४ ॥ 


हेसि मदु सिद्धि मदु सुनाँ जक यइ मां 

भाभि मदु जत्नं मदु गथे याडा नय मां ॥ 

इष्ट मदु मित्र मदु सुनां रक्षा याइ मां 

संसारया माता जुसे लोक रक्षा याक मां ॥ ५॥ 


थव कर्मे मदतना माम बबं न्वात मां 

नके तिके मफुतना मय म्होचं वात मां ॥ 

दाजु किजा सकसेनं हातु हाडा तल मां 
संसारया माता जुसे लोक रक्षा याक मां ॥ ६ ॥ 


तता केहें जिलाजन डाले जिता मछा मां 
सकसेनं डाले छाका धन जन बिव मां ॥ 

ज्ञान मदु ध्यान मदु गति गथे लाइ मां 
संसारया माता जुसे लोक रक्षा याक मां ॥ ७॥ 


थम मभिं यागुलि भिड सुनां याइ मां 

भिड यासां मभिं यासां थमां यको जुइ मां ॥ 
थ्वगुलिया कारणं भिड बुद्धि बिव मां 

संसारया माता जुसे लोक रक्षा याक मां ॥ ८ ॥ 


शद 


लँभ देशया पुलांगु म्ये 


स्वर्ग वने पाता वने संग दोषं वनी मां 
थ्वगुलिया कारणं भिङ संग बिव मां ॥ 

निरजनं अति दुखी ल्हाकम्हजा जुलो मां 
संसारया माता जुसे लोक रक्षा याक मां ॥ ९ ॥ 


जिन मन बोयागुलि पुरे याङ बिव मां 

धन जन सुख भोग बिय तेलो थनि मां ॥ 
हाहाकाल ष्वया चोडा ताकालन वनो मां 
संसारया माता जुसे लोक रक्षा याक मां ॥ १० ॥ 


जिथीड अवलाया बिनतिनि नेड मां 

नेगु गुंया दथु षुन तडा मिति जुलो मां ॥ 
कृष्णापक्षे फालगुणया त्रयोदसि जुलो मां 
संसारया माता जुसे लोक रक्षा याक मां ॥ ११॥ 


गुरुवार सतभिषा साध्य योग जुलो मां 

थ्वगु मिति थ्वलि स्तुति जिन भति याझ मां ॥ 

षव मषु दोड थासा क्षमा याय माल मां 

संसारया माता जुसे लोक रक्षा याक मां ॥ १२॥ ह 


लँभ्‌ देशया पुलांगु म्ये 


१७ 


मातकागण ईश्वरी 


(राग : मालश्री, ताल : चो) 


(थ्व अष्टमातृकागणया रूपया खँ बयान यानातःगु भजनम्ये खः । 
थ्व श्री ५ सुरेन्द्रविक्रम शाहया राज्यकालय्‌ नेपाल संवत्‌ ९९० स 
च्वयातःगु म्ये खः ।) 


मातुकागण ईश्वरी जय नमो भैरव गणेश कुमार ॥ 
सिँघिनि ब्याधिनि सहित देवी ॥ धु ॥ 


हादे नीलया वदन भैरव ईश्वर 
सुंदर भयानक रूप रे ॥ 

सिद्धिदाता गणपति कुमार महाविर 
सिंघिनि ब्यांघिनि सहित देवी ॥ १॥ 


हादे लु उन बम्हायनि, च्वापो उन महेश्वरी 
सुंदर सुलक्षनि ईश्वरी ॥ 

मायि बालकुमारी श्री विष्णुदेवि 

संकष्ट तारिणि देवी जननी ॥ २॥ 


८ लँभ देशया पुलांगु म्ये 


हादे महिषा बाहिनी वाराहि जननि 
गजासन इन्द्रायनि देवी ॥ 

कालिका माजु माहालक्षिमि भगवति 
असुर नासिनी चंदि भवानी ॥ ३॥ 


हादे शुन्य ग्रह गन वन साल 

नेपालया सुरेन्द्र महाराजा धाल रे ॥ 
ल्हाकम्हया करजोरि बिमति कोटि कोटि 
याहुन्य जगत उद्धार ॥ ४ ॥ क 


लँभ देशया पुलांग म्ये 


५९ 


प्रभ बिना 


(राग : घात) 


स्वामि अभयानन्द 
(थ्व म्येया च्वमि स्वामि अभयानन्द खः: । थ्वयकःया वास्तविक 
नां रणवीरसिंह थापा खः । थ्वयूकलं नेपालभाषां आपालं निर्गुण म्ये 
च्वयाथकूगु दु । थ्वयूक:या जन्म व मृत्यु थथे खः- 
जन्म : नेपाल संवत्‌ ९१० अधिक आषाढ १०, थापाथली येँ । 
मृत्यु: नेपाल संवत्‌ ९८३ मार्गशुदि १२, वनारस ।) 


प्रभु बिना प्राण थिर मदु कृष्ण ॥ 
दैव जि गन बने प्रभु ॥ धु ॥ 


गुगु खंस दुख ताया दको सखि छले याना 
याकतन गुगु थास चोना कृष्ण ॥ १ ॥ 


धुं किसि मृग पंछि सिमा स्वान दकोयाके 
नेने धुन खना धाव मदु कृष्ण ॥ २॥ 


वृन्दावन दको थास हिला माला स्वय धुन 
चरणया दरसन मदु कृष्ण ॥ ३॥ 


हाला खोया जुय मफु नय तिय न्हेल मदु 
विरहन केन प्रभु हारि कृष्ण ॥ ४ ॥ 


याय मफु छिगु मान छिन मस्यूगुजा मखु 
करुणान दरशन बिव कृष्ण ॥ ५ ॥ झा 


६० लँभ्‌ देशया पुलांगु म्ये 


लँभू देशय्‌ स्थापित लिच्छविकालीन 
भगवतीया मूर्ति 


विविध 


पशुपति शिव 


(राग : प्रथमजली, ताल : चो) 
लखिमिदेवी 
(थ्व भजन म्ये खः । थ्वकी पशुपति क्षेत्रया महिमा व बालाचःहे 
कुन्ह बाला उवनेगुया महत्त्व बयान यानातःगु दु ।) 


पशुपति शिव अनाथया गति रे ॥ धु ॥ 


आदिस राओन जुल अन जोति रे ॥ 
परगत जुल अन देव कोति कोति रे ॥ १॥ 


ओस देव परगत बछलादेवी साथ रे ॥ 
पाप मोचन याना च्वन वागमति रे ॥ २॥. 


बाला उले वा ग्वलन लँ रतिओ उति रे ॥ 
बुकुदेव दरसन लाइव मुगुति रे ॥ ३॥ 


ललछिमिदेवीन ल्हाना थ्व खँ भति भति रे ॥ 
डेस्य ल्हास्य तया गवर काशिव उति रे ॥ ४॥ छ 


(नेपाल संस्कृति लयपौ, थ्यंल्याः १०३) 


लूँभ्‌ देशया पुलांगु म्ये ६१ 


आदिस रावन 


(राग : विराउ) 


लक्ष्सिधरम 

(थ्व बालाचःहे कुन्हु ग्वल देयया पशुपति महाद्योथाय्‌ बाला उवनेगुया 

महिमा बयान यानातःगु म्ये खः । थ्व म्येया च्वमि लक्ष्मीधर खः । थ्वकी म्ये 
च्वःगु साल व जुजुया नां उल्लेख मद्रु । च्वमिया परिचय लुइके मफुनि ।) 


आदिस रावन जुल अन जोति रे ॥ धु ॥ 


परंगत जुल थनि देव कोति उति रे॥ 
पशुपति प्रभु अनाथया गति रे ॥१॥ 


वसदेवि परंगत बछलादेवि सति रे ॥ 
पापन मोक्ष्या यानाचोन वागमति रे ॥ २॥ 


नागया बल तर नर उत्रपति रे ॥ 
थुगुलिन बालसुकि दरसन अति रे ॥ ३॥ 


लक्ष्मिधरमन ल्हाय थो खं भति रे ॥ 
न्हेवलास नाम काय ग्वल कासि उति रे ॥ ४ ॥ 


बाला उल्ये वा ग्वलन ले ऊलाति ऊति रे ॥ 
वोस दरसन. लाय लाइव मुगति रे ॥ ५॥ ह 


६२ लँभ देशया पुलांगु म्ये 


बाला उले 


(राग : वसंत) 


रागेया वलं तल उतपति रे 
थुलिन वालसुकि दरसन अति रे ॥ पशु ॥ 


लछिमिधरम ल्हाय थो ख भति रे 
न्हेओलास नाम काय ग्वल कासि उति रे ॥ पशु ॥ धु ॥ 


७1 


बाला उले वाग्वलन रु लति उति रे ॥ 
वो दलसन लाय लायिओ मुगुति रे ॥ पशु ॥ झा 


लुँभ देशया पुलांगु म्ये 


लक्ष्मीधरम 


६२ 


उनजा ह्याउँ 


(राग : कोला, ताल : ये) 


लोकनाथ, लँभु 
(थ्व बुंगद्योया रथजात्राया बखान यानातःगु म्ये ख: । थ्व म्येया च्वमि 
लोकनाथ खः । थ्वकी म्ये च्वःगु साल व जुजुपिनिगु नां उल्लेख मदु ।) 


उनजा ह्याउँ रथजा वाउँ रे॥ धु ॥ 


कतक षिनाव थमन कयाव 

पुजा फयाव फल बियाव रे ॥ 

रथस दनाव शोभा यानाव 

बिज्याय न्ह्याव प्रभुया आव रे ॥ १॥ 


तारिका माल म्हस अपाल 
वसया साल अरुणया भाव ॥ 
नागया हाल मनि अपाल 

स्वयतु माल वसया ष्वाल ॥ २॥ 


६४ लूँभ्‌ देशया पुलांगु म्ये 


ष्वालया जता सिजःया जंत्र 
कपुलि मत मतया तेज रे ॥ 

व छम्ह षत गतिजा दत 
स्वर्गया मत लं केन दत ॥ ३॥ 


हेलया गरान जाजुल्येमान 
केतकि पान वसया स्वान रे ॥ 
ष्वालया थान सुर्य्येया बान 

लुंया जोनान वस तियान ॥ ४ ॥ 


घुनुहुन न्ह्याक रथया चाक 
सालापिं ग्याक स्वकमि षाक रे ॥ 
स्वय मगाक मलन काक 


भति मथाक जिव तापाक ॥ ५ ॥ 


धिर्ज या मन केतकि वोन 
नुगल्या धन वस चरन रे ॥ 
संसाल न्येन वस छम्हन 


भावन कन लोकनाथं नं ॥ ६॥ ह 


लँभ देशया पुलांगु म्ये 


द्र 


नारायणा 


(राग : भथ्यारि, ताल : चो) 


सिद्धिराम, लुँभु 
(थ्व आरति म्ये खः । थ्वकी तुलसिया महिमा बयान यानातःगु 
दु । थ्वकी-म्ये च्वःगु साल उल्लेख मदु ।) 


नारायण मुगुतिस आरति याव ॥ 
श्री कृष्ण नाम कास्ये जप ध्यान याव ॥ १॥ 


वयकुंठ वन्येयात तुलसि पुजा याव ॥ 
विस्येषन तव पुन्ये मेषि रस ताव ॥ २॥ 


वेद प्यंगुलि वास तुलसिया चोस ॥ 
दको तिर्थ वास याक तुलसिया हास ॥ ३॥ 


सोंगु लोकया दको देव तुलसिस बास ॥ 
भक्ति जन दया कृपा मदु मखु वस ॥ ४ ॥ 


जन्म दुवा मम्वालके नारायण धाव ॥ 
मदु चोन्ये थ्व संसाल दान पुन्य याव ॥ ५ ॥ 


अथिल संसार सिसे नाम काय राम ॥ 
राम राम सुमरपा धाल सिद्धिरामं ॥ ६॥ ह 


६६ लुँभ देशया पुलांगु म्ये 


जय चंदिका 


(राग : मालश्री, ताल : जति) 


गंगाधर, लँभु 
(थ्व मोहनिबलय्‌ हालिगु म्ये खः । थ्व म्येया च्वमि गंगाधर खः । 


थ्वकी म्ये च्वःगु साल व जुजुया नां उल्लेख मदु ।) 


जय चन्दिका जय चन्दिका जय जगत जनया अंविका ॥ 
काओ कामुना नाका याक फुतका अहंकारी कालिका ॥ १॥ 


असुर संचरन याड़ाओ रनस मे चुल चुल फेयाओरे ॥ 


०० ०2 


सुर सुरन असुर शुंभ निशंभ स्याये उपाय याये रे ॥ २॥ 


अशुर हतालस हतन हतकाओ हाहा हत हतकाओ रे ॥ 
वा न्हेइ कतत तमन मिखा कंसे हततन न्हिलाओ रे ॥ ३॥ 


देवि केओत जन जरमस सेवकजन जित याओ रे ॥ 
थुलितु वारंवार गंगाधरन बिनति खं ल्हात रे ॥ ४ ॥ झा 


लँभ्‌ देशया पुलांगु म्ये 


५७ 


हरि हरि 


(राग : मालवा, ताल : येक) 
गोपालसुन्दर 
(थ्व कृष्णया चरित्रबारे च्वयातःगु भजनम्ये खः । थ्व म्येया 
च्वमि गोपालसुन्दर खः । थ्वयकःया परिचय लुइकेमफुनि ।) 


हेरि हारि स्याम बिनान हरि हरि गथे तय थुगुलि परान ॥ धु ॥ 


सा झयाव म्हिताव चोन वम्ह गोम्हण वन बोनान ॥ 
आव दरसन लाय गथिन याना हनं ॥१॥ 


ष्वाल चन्द्रमाथें भिन पल्यहल मिखान स्वई न्हिलान ॥ 
चित्त चिय मफु जिनं वस लमनान ॥ २॥ 


मोति मानिक थुनाव तया लंपायलन पालिस न्ह्यानान ॥ 
बनस जुइव लुममनिव सुनानं ॥ ३॥ 


ल्हाकम्हयो प्रभु गोपालसुन्दर संसार सार बखानं ॥ 
छिमिस भावन नाप लाइ व ननानं ॥ ४ ॥ छ 


(नेपाल संस्कृति लयूपौ, थ्यंल्या: १५८) 


द्द लँभ देशया पुलांगु म्ये 


श्रीखण्डया वासना 


राग : केदार, दोमां, ताल : जति 


(बंगद्योया थीथी नां मध्यय्‌ छता नां विरंचिनारायन खः । मेःगु 
नां लोकनाथ धकाः नं सम्वोधन यानातःगु दु । थ्व बुंगद्योया विषयय्‌ 
केन्द्रित म्ये खः | थ्वकी च्वमिया नां व म्ये च्वःगु साल उल्लेख मंदु ।) 


श्रीखण्डया वासनान फुलयो फसन ॥ 
कलिया पहल हय हन्ये गथ्य दिन 

ये विरंचिनारायन ॥ 

कलिया पहल हन्य गथ्ये दिन ॥ १॥ 


रुमस्ये रुमस्ये हय दुषया ष जिनं ॥ 

नाम लंष न्यने मदु गथिन कुदिन ॥ 
विरंचि नारायण ॥ 

नाम लंष न्यन्ये मदु गथिन कुदिन ॥ २॥ 


मल मन्ये मत्ये हय लोकनाथया नाम ॥ 
ययान मदल्ये हय हन्ये गथे दिन ॥ 
विरंचिनारायन ॥ 

ययान मदल्ये हय मनुक्ष्ये जरम ॥ ३ ॥ 


छि दासया छि पालि निपालि पलेस्वान ॥ 
सिलस तयाव जिन हन्ये थो परान ॥ 
विरंचिनारायन ॥ 

सिलस तयाव जिन हन्ये थ्वो परान ॥ ४ ॥ क 


लँभ देशया पुलांगु म्ये ६९ 


छिके बिनति 


(राग : वसंत, ताल : जति) 


(थ्व सरस्वतीमाजुयात आखः सयेकाब्यू धकाः प्रार्थना यानातःगु 
म्ये खः । थ्वकी च्वमिया नां, म्ये च्वःगु साल व जुजुया नां उल्लेख 
यानातःगु मदु । 

थ्वकी इलय्‌ हे आखः सयेकेमा: धयागु भावनाया सन्देश दु ।) 


छिके बिनति ख ल्हाय सरसुति माजु ॥ धु ॥ 


नमस्कार याय जिन सरसुति माजु ॥ 
नमोनिसेँ स्यंको आखल सयकाव बिव रे ॥ १॥ 


मोहरन तोर्का जुया तिंतिं न्हुसे जि जुया ॥ 
मखु थास भुले जया मुर्ख जि जुया रे ॥ २॥ 


७० लँभ्‌ देशया पुलांगु म्ये 


बालखस माम बौव हास्य न्वास्य तल ॥ 
बालंबाल हासे न्वास्य ग्यानि जि मजुया रे॥ ३ ॥ 


गिन वन्य धायकाव पासा मालनी वन्य ॥ 
गिरिरिरि पासा मुना म्हितलनि वन्य रे ॥ ४ ॥ 


स्वल वन्य तोहल चिना पासा मालनि वन्य ॥ 
स्वम्ह पासा मुनाव आखलनि स्यने ॥ ५ ॥ 


लाहातिन जोस्ये जोस्य आखलनि स्यने ॥ 
रारा किकि नये मज्यू आखल कंथ याय ॥ ६॥ 


यक चित्त यक मन आखलनि स्यने रे ॥ 
यया एथ्य जि जुयान आखल जि मसल रे ॥ ७॥ झा 


लँभ्‌ देशया पुलांगु म्ये 


७१ 


ईश्वरी गुहोस्वरि 


(राग : आशावरि, ताल : ज) 


(थ्व गुह्येश्‍वरी माईयागु रुप, गुणया खँ बयान यानातःगु भजनम्ये 
ख: । थ्व म्येय्‌ च्वमिया नां व म्ये च्वःगु साल उल्लेख मदु । थ्वकी च्वमिं 
मुक्ति (मोक्ष) बियेमाल धकाः प्रार्थना यानातःगु दु ॥) 


ईश्वरी गुज्येसोरि माता ॥ 
करुना मिषान स्वस्ये अनाथ सियाव ॥ १ ॥ 


चन्द किरन उति छि रूपया त्येज जोती ॥ 
मुन्द्रमाल भिन अति चंदि भगवति ॥ २ ॥ 


याय मफ छि भगति दोन थास जि बिमति ॥ 
बियमते दुख अति छि चरणस गति ॥ ३॥ 


महिक जि थम अति स्येहलपा च्वना मति ॥ 
मभिन कुदिन अति लखलप्य भगवति ॥ ४ ॥ 


जगतस मदु वति सदासिव छि पिरति ॥ 
ल्हाकम्हया निरगति कृपा याव मुगुति ॥ ५॥ छ 


७२ | लुँभ देशया पुलांग म्ये 


लोकेश्वर 


(राग : प्रमंजति, ताल : चो) 


(थ्व ब:चाहाक:गु आरति म्ये खः । थ्वकी द्योया नाम लोकेश्वर 
व लोकनाथ जक उल्लेख दु । थ्व ल्याखं थ्व बुंगद्योयात सम्बोधन यासे 
च्वयातःगु आत्मपरक म्ये खः ।) 


आरति लोकेश्वर पिरतिन राहाय ॥ धु ॥ 


हादे ग्यान गुन ध्यानन मफु जिन याहाय रे ॥ 
हादे किग्वलन भाव जुको चितनन याहाय ॥ १॥ 


लोकनाथया नाम काय आरति याहाय रे ॥ 
तन मन भाव जुको नामतु काय ॥ २॥ 


हारे ल्हाकम्हया तन मन दरसन याहाय रे ॥ 
चरन सरन गति छि छम्ह साहाय ॥ ३॥ ह 


लँभ्‌ देशया पुलांगु म्ये ७३ 


भाव भगतिन 


(राग : श्याम, ताल : जति) 


(थ्व लँभू देशय्‌ लृयावःगु श्री मिमनाथया म्ये खः। श्री मिमनाथयात 
जटाधारी लोकेश्वर नं धा: । मल्लकालीन अभिलेखय्‌ थ्व लोकेश्वरयात 
चाबुंगद्यो धकाः च्वयातःगु दु । थ्व नेपालभाषाया नां खः । थ्व म्येय्‌ थ्व हे 


चाबुंगद्योया रूप व गुणया खं बयान यानात:गु दु ।) 


भाव भगतिन लाय तन मन मिननाथ इश्वरं ॥ धु ॥ 


सुर्ज्य नक लुव वरन वस म्हया 
ख्वाल स्वय अति सुन्दरं ॥ १॥ 


हेल मानिकया गलस मोतिमाल 
न्हससस मनिमय कुदलं ॥ 

रंग विरंग लोयाव हन्ये स्वान 
सिलस मतुक रसिकरं ॥ २ ॥ 


अनेग बाजन थानाव हर्षन 

मे हाले रसन छि नामनं ॥ 
सोंगुलि लोकन भजन यास्य चोन 
मंगल याय शुभकारनं ॥ २ ॥ 


ल्हाकम्ह बालख सियाव करुणान 
सोहुने दया ति हतासनं ॥ 

जनम जनमया छिपालि निपालिया 
दास जुल छिस भावनं ॥ ४ ॥ भ्र 


७४ 


लँभ्‌ देशया पुलांगु म्ये 


जय कालिका नन्द मालिका 


(राग : मालश्री, ताल : जति) 


(थ्व महाकाली भगवतीया रूप, गुण बयान यानातःगु म्ये खः । 
थ्वकी म्ये च्वमिया नां, म्ये च्वःगु साल व जुजुया नां उल्लेख मदु ।) 


जय कालिका नन्द मालिका छलपोल जगत उधार रे॥ धु ॥ 


हा हादे कवन दोया कोस बिज्याक सिमा कोस 
जोगिनी गण मुनकाव रे देवि हे ॥ 

प्याखन हुल अन रे : भैरवि सहितन अन्येग 

हे माई बाजन थानाव रे ॥ १॥ 


हा हादे न्हिलाया सवदन थ्वयाव त्रिभुवन 
तायाव दैत्य शुर ग्याक रे देवि हे ॥ 
दमरु दुनुनुनु रे सवद हुनुनुनु 

तायाव दैत्य पिळच्याक रे ॥ २॥ 


हा हादे रावण लिकम्हया वरण हेंगुलिया 
न्हसस कुन्दलन थिक रे देवि हे ॥ 

कोच हालं तियाव रे नर सिंवन न्यसे 
गलस हे माई सिरन कोखासे रे ॥ ३॥ 


हा हादे भगति जन सोसे नाम छि भगवति 
रनस जय जित याव रे देवि हे ॥ 
जि पनि बालखया रे नाम छि जगतया 
चरन हे माई छि पालिया आसा रे ॥ श्र 
(नेपाल संस्कृति लयपौ, थ्यंल्याः ११३) 


लँभ्‌ देशया पुलांगु म्ये ७५ 


तिंगेश्वर 


राग : गौरि, ताल : चो 


(थ्व लभू देशय्‌ लयावःगु अतिकं महत्वपूर्णगु म्ये खः । थ्वकी 
'तिंगेश्‍वर हर गौरि कुमाल' धकाः शुरु यानातःगु दु । अले 'ललित वनया 
थास च्वत्‌ उसास' धकाः नं उल्लेख यानातःग द । यल देश निर्माण 
जुइन्ह्यः थ्व थाय वन खः । थ्व वनया नां 'ललित वन' खः । कुम्भपाखें 
उत्पति जूम्ह महाद्योया नां कुम्भेश्वर महादेव खः । थ्व शिवलिङ्ग खः । 
शिवलिङ्गयात लिङ्गेशवर नं धाः। हरया अर्थ शिव खः। थ्वकिं 'तिंगेशवर 
हर” धकाः कुम्भेश्वर महाद्योया शिवलिङ्गयात हे धाःगु खनेदु ।) 


तिंगेश्‍वर हर गौरि कुमाल ॥ 
हे दरसन लाकम्हया जुड उसास ॥ १ ॥. 


हे भंवल कोकिल हाल जंगल सिमास ॥ 
ललितवनया थास च्वतु उसास ॥ २॥ 


हे अगतिम्हयात गति बियतु हतास ॥ 
हे छि पालि निपाया कवस बिव जित बास॥ ३॥ 


हे मन वस करमन छिकेतु ध्यानं ॥ 
हे बालख अनाथ सिस्य ल्हाकम्ह अज्ञानि ॥ ४ ॥ झा 


७६ लँभ देशया पुलांगु म्ये 


आदिस लाओत 


(राग : विलाड, ताल : ए) 


आदिस लाओन जुल अनेग जोति रे ॥ 
परंगत जुल थनि देओ कोति कोति रे ॥ 
पशुपति प्रभु अनाथया गति रे ॥ धु ॥ 


ओस देवि परतल बछलादेवि सति रे ॥ 
पाप मोछयान याडा चोन वागमति रे ॥ 
पशुपति प्रभु अनाथया गति रे ॥ धु ॥ छ 


लँभ्‌ देशया पुलांगु म्ये 


७७ 


सर्न गति विष्णुदेवि 


(राग : भुपालि, ताल : जति) 


(थ्व अष्टमातुका गणया छम्ह नायिका वैष्णवी द्योया रूप बयान 
यानातःगु म्ये खः । नेवाः समाजय्‌ वैष्णवीयात विष्णुदेवी नं धाः ।) 


सर्न गति विष्णुदेवि सर्न गति ॥ धु ॥ 


शिलस चंन्द्रकरा मतुक स्वभा ॥ 
हे न्हसश कुन्दल थिक जाजुल्येमान ॥ १ ॥ 


वामुस्यजि ष्वाल मिषा पलेहल बान ॥ 
हे केलेहेन कन मिखा हततन न्हिलाव ॥ २॥ 


लया जनि जिकमाल हाल मुतिया स्वभा ॥ 
हे तुतिया पायल सल झिलि झिलि न्याव ॥ ३॥ 


लाहातिस कलि न्ह्याक षर्गया स्वभा ॥ 
हे हातस दमरु थाक त्रिभुवन ग्याक ॥ ४ ॥ 


गस्ये गरुध बाहान भुत जनया पासा ॥ 
हे दांगिनि जोगिनि गन मुनकाव पासा ॥ ५ ॥ 


याय गुलि छि भजन रुमनके थाकु ॥ 

हे षत ईश्वरि वम्ह पारवति माई ॥ 

सर्न गति विष्णुदेवि सर्न गति ॥ 

हा हादे सर्न गति विष्णुदेवि सर्न गति ॥ ६॥ ह 


७८ . लुँभ्‌ देशया पुलांगु म्ये 


फलज्या म्ये 


(थ्व लुँभू देशय हालीगु फलज्या म्ये खः । लँभू देशय थें मेःमेःगु 
गांमय्‌ नं थ्व म्ये हालेगु या: । छु गामय्‌ हाली व हे गांया नामं शुरु याना: 
हालातःगु खनेदु । थ्वकी नेवाः राजा वइ धकाः शुरु हे धाइगुलिं थ्व 
मल्लकालीन म्ये खः धयागु सिइदु । थ्वकि स्वनिगलय्‌ नेवाः गां गुलि दु 
धयागु क्यं । थ्व हे थ्व म्येया विशेषता खः ।) 


नेवाः राजा वइ गां चत्रपुर थेनियो लॅभु थसि 
हे राम लभु थसि थैव बदेगां जलस थेनियो, 
वा थेचो बुलु लेल चां भिक्षा छुतिछु ॥ १॥ 


बुंग फंपि सुनाकृथि चोबाल तखोना 
हे राम तखोना चिखोना नगां छुंगां पांगां 
दसिख्योया नेवारे नानिचां भिक्षा छुतिछु ॥ २॥ 


लँभ देशया पुलांगु म्ये ७९ 


थःक्वाथ कृष्णखेले बलंबु सतुंग कृतिपुर 
हे राम कृतिपुर पुलचोक नरे नरे घरे पाटन 
काठमाडौ सिंगुं होलचो भिक्षा छुतिछु ॥ ३ ॥ 


चाबहि नन्लग्वा: नर नस थबहिल तोखा सरम 
हे राम तोखा सरम धमाथुली सपनतीर्थ थेनियो 
गोलनं गोकर्ण भिक्षा छतिछु ॥ ४ ॥ 


हाथाचुरी चैतनेमारी थमि ख्वप नरे बुरे 
नरे बुरे तींगली गांचा बारा गांचा थेनियो 
चंगुयाम्ह नारायण मसिय मसिल 

सकोया खडगजोगिनी भिक्षा छुतिछ ॥ ५ ॥ 


सांगा नाला बनेपा धुलिख्यो खंपु पनवति 


हे पनवति धुक थासे तयाव दिल 
पनवति लग धन याना भिक्षा छुतिछु ॥ ६ ॥ बन 


८० लँभ देशया पृलांगु म्ये 


राजधानी छग्‌ जया 


(भजन) 


गणेश 
(थ्व म्ये लंभू देयया भजनम्ये खः । थ्वकी महालक्ष्मीयागु रूप व 
गुणया बयान मदु । थ्वकी म्‌ खँ निगू दु- 
१) अक्षयतृतीया कुन्हु जुइगु जात्रा स्वलकि शत्रुया भय फुइगु । 
२) लया भूमिथें च्वंगु जुया: देशया नां लुँभ्‌ जूगु । 


थ्व म्येय्‌ च्वमिं थःगु नां गणेश जक उल्लेख यानातःग दु ।) 


राजधानी छग्‌ जुयावन, बस्ति व देशे च्वना ॥ 
लाय मफु अन धर्म फलं शत्रुतसें हे वना ॥ धु ॥ 


अक्षय तृतीया जात्रा स्वया फुइगु शत्रु भय ॥ 
महालक्ष्मीया कृपां सदां जुया च्वनीगु जय ॥ १ ॥ 


ल॑यागु भूमिथें जूगु उथां रिषि प्रतापि जुया ॥ 
उकिं लॅभू नां जुगु अन, अन्न अति हे बुया ॥ २॥ 


महालक्ष्मीयात छाय धुन फुथेँ भति थ्व च्वया ॥ 
इश्वर ईश्वरी खुसि थजू धका चरित्र च्वया ॥ ३॥ 


गणेश नं छुं स्यूगु मखु न्यनाया भरे च्वया ॥ 
कृपा तया दिसं फुकसिनं सम भावं स्वया ॥ ४ ॥ छ 


लँभ देशया पुलांगु म्ये ८१ 


जय महालक्ष्मी माता 


(भजन) 


(थ्व महालक्ष्मी माईयागु भजनम्ये खः । थ्वकी लभ्‌ देशया नां, 
च्वमिया नां व म्ये च्वःगु साल उल्लेख मदु । थ्व नापंतु प्राप्त भजनम्येय्‌ 
लॅभू देयया नां दु। भाषाशैली ज्वःला: । थ्व म्येकथं थ्व म्ये नं लँभू देयया 
महालक्ष्मीयागु है भजनम्ये खः धयागु खनेदु । 

थ्वकी तान्त्रिक मतकथं महालक्ष्मीयात त्रिशक्तिया प्रमुख द्योकथं 
थ्वयागु रूप व गुणया खँ बयान यानातःगु दु । थ्व महालक्ष्मी सिंह गया: 
पात्र, खड्ग ज्वना: मुद्रा ज्यासे अभय बियाच्वंम्ह खः । काली, कौमारी 
ब्वनाः कोलापुरय्‌ वनाः कोलासुर देत्ययात स्याःम्ह महालक्ष्मी खः ।) 


जय महालक्ष्मी माता, शरण छिगु पाली रे ॥ 
सन्त भक्त लोकयात रक्षा याय माल रे ॥ धु ॥ 


लुयागु थें रंग छिगु तेज चन्द्र कोति रे ॥ 
अति हे सुन्दर अङ्ग मनोहर ज्योति रे ॥ १॥ 


सिंहयागु म्हे च्वना तिसा वसतं तिया रे ॥ 
पात्र मुन्द्रा खड्ग ज्वना अभय बियाव रे ॥ २॥ 


काली कौमारी ब्वना कोलापुरे झाम्ह रे ॥ 
कोलासुर दैत्ययात खड्गं पाला स्याम्ह रे ॥ ३ ॥ 


सकसियां आशा माइ, छिगु भक्ति याःगु रे ॥ 
छि हे लोक रक्षा याइम्ह वेद शास्त्रं धाःगु रे | ४ ॥ झा 


८२ लुँभू देशया पुलांगु म्ये 


दागिनिया 


(राग : प्रमजति, ताल : चो) 


(थ्व म्ये दबप्याखंयात च्वयातःगु खनेदु । थ्वकी तान्त्रिक विद्यासम्बन्धी 
म्ये खः । थुज्या:गु तान्त्रिक विद्यासम्बन्धी म्ये आःतक लयाव:गु खनेमदुनि । 
थ्वकि थ्व म्येया तःजिगु महत्त्व दु ।) 


हे दागिनिया पुजा वये ब्वास्ये वन्य सव रे ॥ 
षव मषु रे हादे, स्वययात तन मन याव ॥ 
ईश्वरिया भगतिन याय जिन आव ॥ १॥ 


समे पिचा, धालाचा तकु तक न्यायेके रे ॥ 
मंत्र, जंत्र रे, हादे' सिधि लाय वासः ष्यला स्वय ॥ 
ईश्वरिया भगतिन लाय जिन आव ॥ २॥ झा 
(नेपाल संस्कृति लयपौ, थ्यंल्याः १५८) 


लूँभ्‌ देशया पुलांग म्ये ८३ 


स्ह्या बात 


(राग : वसंत, ताल : चो) 


(थ्व मतिना सम्बन्धी म्ये खः। थ्वकी च्वमिया नां व म्ये च्वःगु साल 
उल्लेख मदु । भाषा शैलीया ल्याखं मल्लकालया अन्त्यरिखेया म्ये खनेदु ।) 


म्हया बान जफति हिन थवछे पालिया प्रभानं ॥ धु ॥ 


स्वान्य उन गुलाफिया उन नुगलस खन्य दयानं ॥ 
वसतन पिजोयानं मैंचिया जुउभनं ॥१॥ 


वसंतया लिथु थ्यन मन घथ्य छिनं ॥ 
बहनिया पहलस झासं भाजु केबलन झासं ॥ 
भाजु छिव जिव नाप लाय वय जुल जिनं ॥ २॥ 


ल्हाये मजिव खं भाजु छिनं ल्हाये गथ्य जिनं ॥ 
रूप छन रति समान अच्यत जुल मन जिव ॥ 
भति न्यव छित कन्य घथ्य जिनं ॥ ३॥ 


हाद्ये माहांकाल देव गन सुमलपा देव ॥ 
होनकिव ताकारन छिन जिव जि पुरुषनं ॥ 
सुपलपा देवगन सरसुति देव ॥ ४ ॥ ह 


८४ लँभ देशया पुलांग म्ये 


हे प्रभ भगवान 
(भजन) 

(थ्व लंभू देयया अतिकं लोकंह्वाःगु भजन म्ये खः । थ्व म्येय्‌ म्ये 
च्वमिया नां, म्ये च्वःगु साल व जुजुया नां उल्लेख यानातःगु मदु । 
थ्वकी थासं थासय्‌ बिज्याना: च्वंपिं थीथी देव व देवीया नां न्ह्यथंसे सकल 
देव, देवीपिन्त नमस्कार यानातःगु दु ।) 


हे प्रभु भगवान दरसन याय रे ॥ 
अग्यानी जिमित ग्यान खंका निव रे ॥ धु ॥ 


वागमती मनमती शंखमोल जुल रे ॥ 
कुम्भेश्वर वगलामुखी दरसन याय रे ॥ १॥ 


मंगया श्री कृष्ण तलेजु भवाणी रे ॥ 
भिमसेन महाराजा दरसन याय रे ॥ २॥ 


लँभ्‌ देशया पुलांगु म्ये प्‌ 


सुनाकोठी बिज्याकम्ह भीमलींगेश्वर महादेव ॥ 
नवदुर्गा वज्रवाराही दरसन याय रे ॥ ३॥ 


विसंखुनारायण गोडावरी कुन्द रे ॥ 
कोपुया फुचोमाजु दरसन याय रे ॥ ४ ॥ 


फंपीस बिज्याकम्ह दक्षीणकाली माता ॥ 
शेषनारायण दरसन याय रे ॥ ५॥ 


बुंगया भैरव श्री करुनामय नाथ ॥ 
कार्जविनायक दरसन याय रे ॥ ६॥ 


गोलस बिज्याकम्ह जये वागेश्वरी माता ॥ 
पसुपति गुहेश्वरी माता दरसन याय रे ॥ ७॥ 


चँगुनारायण कागेश्वर महादेव ॥ 
सुन्दरी देवी माता दरसन याये रे ॥ ८ ॥ 


खोपस बिज्याकम्ह नवदुर्गा दतात्रेय रे ॥ 
सुर्जविनायक दरसन याय रे ॥ ९ ॥ 


लॅभूया आकासभैरव गोभराटेश्वरमहादेव ॥ 
श्री महालक्ष्मी महाभैरव दरसन याये रे ॥ १० ॥ छ 


८६ लँभ्‌ देशया पुलांगु म्ये 


रुद्रायनि 


(राग : मादसि, ताल : चो) 


(थ्व लँभू देशय्‌ लयावःगु श्री रुद्रायणी माईयागु भजनम्ये खः । 
श्री रुद्रायणी माई खोकना देशया इष्टदेवी खः । थ्वयात सिखालि माजु नं 
धा: । सिखालिया पूर्णरूप सिद्धिकाली खः । थ्व म्येया अन्तिम चरणय्‌ 
श्री ५ पृथ्वीनारायण शाहया दरशन यायेगु खँ च्वयातःगु दु । 

श्री ५ पृथ्वीनारायण शाह नं ने.सं. ८८८ स नेपाः देयया 
स्वनिगः त्याकृगु खः । वसपोलयात सिखालि प्याखं क्यनेत हे थ्व म्येया 
रचना जूगु खनेदु ।) 


रुद्रायनि देवि माई हे ॥ धु ॥ 


भगति जन स्वस्य करुणा तिव छिन 
याहुने जि पनि उधाल रे ॥ 

कोति कोति असुर स्यानाव बिज्याक 
आनंद जुयाव रे जय रुद्रायनि ॥ १॥ 


छलपोल्या चरनस आसा जि तस्य चोना 
स्वहुन्ये करुना मिखान रे ॥ 

श्री जय निपविर श्री प्रिथिनारायन 
झिझिस्यन दरसन याय रे ॥ २॥ झा 


लँभ देशया पुलांगु म्ये ८७ 


रुद्रायनि देवी 


राग : कोला ताल : चो 


(थ्व लभू देशय्‌ लयावःगु रुद्रायणी माईयागु भजनम्ये खः । थ्वकी 
माईयाग रूप व गुणया बखान यानातःगु दु । रुद्रायणी माई खोकना 
देशया इष्टदेवी खः । थ्वकी म्ये च्वःगु साल व च्वमिया नां उल्लेख मदु ।) 


रुद्रायनि देवि जय माहामाया सिषारिदेवि भवानि ॥ 


हादे श्वेत वर्ण रूप अतिन सुंधरि ॥ 
हेलया मतुकस कवन सिलमाला ॥ रुद्रायनि ॥ १॥ 


हादे न्हसस कुंदल गलस मुंद्रमाला ॥ 
च्वन्यत छिन तल वानाव ॥ रुद्रायनि ॥ २ ॥ 


हादे त्रिभुवनया रानि जगत ईश्वरि ॥ 
मोतिया हालन तियाव बिज्याकम्ह ॥ रुद्रायनि ॥ ३ ॥ 


हादे भगति जन स्वस्य उधाल याव छिनं”॥ 
छिगुलि महिमा षं ल्हाय सुनां फइव ॥ रुद्रायनि ॥ ४ ॥ 


हादे आसन थुसा जुस्ये अनेग रूप धारे ॥ 
जवस खरग षवस त्रीसुर ॥ रुद्रायनि ॥ ५ ॥ 


हादे न्हस समुद्रया कृपान छि पालिस ॥ 
गरिप खनाव याव प्रतिपाळ ॥ रुद्रायनि ॥ ६॥ 


हादे ल्हाकम्ह अनाथया बिनति पालिस ॥ 
हादे बिव दरसन छलपोल्या ॥ रुद्रायनि ॥ ७ ॥ ह 


८८ लँभ्‌ देशया पृलांगु म्ये 


पुलांग॒ खँगो:या अर्थ 


मल्लकालीन 


१. हे चरत शरन : पौ १ 

चरन = चरण, तुति, पालि । सरन = शरण । स्वव: = स्व: । हवाल = 
दुःख, पीड़ा । न्हेस्य = लुमंकाः । दुष = दुःख । पालिस = पालिइ । लखलपे = 
रक्षा । पले = छँया पोलच, पोल: । षेस = छेँस, छेँय । धिरज = धैर्य । यानाव = 
यानाः । घजा = सिमाहः । घथे = गाथे । ल्यनिव = ल्यनी । परानं = प्राण । 
अनारि = सहायता मदुम्ह । 


२. चेतना मजुले : पौ २ 

आधिन = अधीन । मसेया = मसिया । छो = छु व्याधिन = ल्वयूतं । 
सिल = शील । डेने = न्यने । केने = कने । विसम बलान = विषयकाम वाणं । 
रसन = लसतां । जिओ = जीव, जीवन, पाण । थिल = थीर । निरस = रस 
मदुगु । मेब्या = मेःपिनि । विशवासन = विश्वासं । बदाइ = बधाई, प्रशंसा । 
तिरि = स्त्री, कलाः । पल वेथा = पर व्यथा । सिओ = सिउ, स्यू । 


३. चेतना मजले : पौ ३ 

मेव्या = मेवया, मेःपिनि । विखासन = विश्वासं । बढाइ = बधाई, 
प्रशंसा । उजुतल्ये = उथें जुल । पर व्येथा = मेःपिनिगु दुःख । सिव = सिउ, 
स्यू । 

४. वस तल तरासन : पौ ४ 

तरासन = त्रासं । वस = वसपोलया, वयकःया । बोल = बचन, बचं, 
उजं । गुन = गुण । पिरिति = प्रीति, मतिना, प्रेम । मरुओ = मलू । नुगलन = 
नुगलं । रुमने = लमने । जे = जिगु । लाकन = लाकं । कथन = कथं, किसिम 
किसिमं । कामया रस = कामविषय । बुधिन = बुद्धिं । केओर = क्यन । भावो = 
भाव, भावना । डनेगु = न्यनेगु । स्वले = स्वयेगु । रुमले = लुमने, लुमंके । 
तुलेन = ल्यन । साओ = सा: । 


५. बालछि बालछि : पौ ५ 

बालछि = बा:छि । पुरुष = मिजं। मेवया = मेःम्हस्या । बस = बसय । 
मफया = मफु । ल्हाय = ल्हाये, धाये, कने । लाहातन = लाहातं, ल्हातँ । तन = 
शरीर, दुरुपोः। सिओ = सिउ । थिसे बिसे = तितुतियाः। निओ = बिव, बिउ, 
ब्यू । ननानें = याकनं । ओसन = वसपोल । झाय = झाल । नलेन = ज्वलय्‌, 
नयेबलय्‌। दलेन = न्ह्यलय्‌, दतसा । खचि = पलख । मदलेन = मन्तकि | ताप = 
पीर । मजिओ = मफु । जि = जिगु । जिओ, आत्मा, शरीर । बोध = थुइकाः । 
याय = काये । निस्फर = निस्फल । जलम = जन्म । लासे = लानाः, जुयाः । 
म्हलेन = म्हगसय्‌ । नाप लाय = नापलाये । ओलस = व इलय्‌ । आनन्दन = 
आनन्दं । दुख छाय = दुःखया खँ कने, पीर व व्यथा प्वंके । 


६. उधो हाम्‌ : पौ ६ 

जोग = योग । जास = जस, यश । मकेन = मकं । नीपति = जुजु । 
ल्हातलेन = धाल । पन्य = पने । प्रान = प्राण, शरीर । तोलताव = त्वःताः । 
बिव = बिउ । अमान = असीम । ष्वाल = ख्वाल, ख्वा: । सोभान = शोभा, 
बालाः । चेत = सिन्हः । रसा = रसंजा:गु । षनिओ = खनाच्वना । मिषा = 
मिखा । पल्येवान = पलेस्वांथें बांला:गु। लोल = ल्वल, ल्बः। गलस = गःपतय्‌। गज 
मोति हाल = गजमोतिया हार । उन = रूप । उनिह= उर्थे च्वंक । देश = देह, 
शरीर । बनमान = तःधंगु । दल्ये = दुगुलिं । नुगलस = नुगलय्‌ । देलेन = 
न्ह्यलय्‌ । मिरश = हेतु, भलसा । परान = प्राण । रगंया = रसरंगया । भोग 
काल = भोग यात । कुबुजान = कुबुयाः । अलासि = अल्छि । अभागि = भाग्य 
मदुम्ह । निरगति = निर्गति, भिंगु बांलाःगु अवस्था । केनके = क्यनेगु । मति. = 
विचार, बिचाः, मन । केनेके = क्यनेगु । मति = मन, बिचाः, आशा | फछिन = 

आपाल । सयान= सःम्ह, स्यूम्ह । 


७. असिक रसिक : पौ ७ 

असिक = अतिकं, आपालं । रसिक = हिसि दुम्ह । वसया = वसपोलया । 
कृतिन = कृपां । रतन = रत्न । लान्या = लाना, लात । अन्येग = अनेग, 
अनेक । आदल = आदर, सम्मान | वासल = वासः । वचन = बचं | न्हसन = 
न्हायपनं । षनाव = खनाः । लाहात = ल्हाः | जोनाव = ज्वनाः । वसन = 
वसपोलं । महेन = मफुत । वस = वसपोलयात । मुलस = मुलय्‌ । थने = थ्यने । 
सन्येह = स्नेह, माया । सरसति = सरश्वती। कारन = कारणं । कुल विहार 
नं = कुल व्यवहारं । ककिन = कठिन, मुस्किल । मल्येन = मल्यंगु । षन = 
खन । धंदे = धन्य । 


८. ल्हाये मसया : पौ ८ 

लसिक = हिसि दुगु, हिसिंजाःगु । कन्ये = कने । षं = खँ । मकुत = 
मुकुट, मुखः, श्रीपेच, शिरपेच । म्हया पान = म्हयखाया पा । काने हने 
न्हायपनय्‌ तिये । कुन्दल = न्हायपनय्‌ तिइगु मण्डलाकार तिसा । सिल 
शिर, छं । चेत = सिन्हः । कपालस = कपालय्‌ । कदम्ब कोस = कदम्व 
सिमाया कोय । बस = बाँसुरी । मोहलपा = मोह यानाः । पल्येहल बान = 
पलेहःथेँ बांला:गु । गलस = गःपतय्‌ । जिलस्वानमाल = जीस्वांमा:ः । दरसन = 
दर्शन । 


९. प्रथमस आदल : पौ ९ 

प्रथमस = न्हापां। अमृतत्वा = अमृतर्थे। बोल = बचन, बचं | शुस = 
सुपाँय्‌ दुने । स्येलपे = सुला: । सन्यहव = स्नेह । कालि बिनु = काली सर्प नं । 
पलेस्वान्या = पलेस्वांया । शास्यलन = शाहस । जिस्य वल = वृद्धि जुल । वन्य = 
'वने । जिव = जि । त्येल = त्यल । बिहल = विह्वल । मोक = सित, मृत्यु 
जुल । शोकतुल = स्वयाव । सुष = सुख । बियनि = बिये । मबिये= मबिसें । 
मत्येलो = मजिल । 


१०. भुलल भुओन्या पति : पौ १०-११ 
_ मगलया = भिंगु । नुगलस = नुगलय्‌। तओ = तःधंगु । दिपमान = 

दीपमाला, दीपावली । प्रथम जात्रा = न्हापांगु जात्रा । ओस > वसपोल, बंगद्यो 
मत्स्येन्द्रनाथ । गालबाहाल = यल देयया छगू त्वाःया नां, गा:बाहा: त्वा: । 
भुलल = पृथ्वी । भुओन्या = भुवनया । रथ्या = रथया । पादु = तुति अर्थात्‌ 
घःचाः । घलचाक = घःचाः । हाकु = हाकुगु । सुन = सुपाचं | स्वान = स्वां । 
नन्याओथे = नंन्याःथें । सवदन = सलं । याक = यात । भमल = भम्बः । न्हि 
चा = न्हिच्छि चच्छि । ओव = वंगु । मचाओ = मचा: । स्वकम्ह = स्वइम्ह, 
स्वकमि, दर्शक । नसन फाओ > सुथ जुल । सुवर्णपुलिया जात्रा > लभू देशया 
महालक्ष्मी द्योया जात्रा । रगमय- लगंखेलय्‌ । माजु उले = माजु चाःहिइकीगु । 
देओ लोक = देव लोक । ईश्वरिया = ईश्वरया । विमानस = रथस, रथय्‌। 
बास = बाय । पिठिविया = पृथ्वीया । बंधना = वन्दना, प्रार्थना । लाक = 
ल्हाक, यात । 


११. श्री मछिन्द्रनाथ : पौ १२-१३ 

लाहाये = लाये । सरन = शरण । सरनं = सेवा । आदंभ = आरम्भ । 
ओसजा = ओसपोल । दबुलि = दबुलिइ । सनान = स्नान, न्हवं । याक = यात । 
पेम्हन = पेम्हसिनं । प्येग्वल = पेंगो: । धलप = धःप । जोनाव = ज्वनाः । पेघलं = 
पेंग: घले । सिलसं = छ्यनय्‌ शिरय्‌ । लाक = लात । आरंव = आरम्भ | 
ओसजा = वसपोल्या । पुलचो = पुलचोकय्‌ । रथस = रथय्‌। दुहां बिज्याक = 
दुहांबिज्यात । घजान भुनाव = सिमाहलं भुना: । धेकतु चुलाव = धेधे चुला: । 
हरषन = लसतां, हर्ष नं । वलचो = रथया, चोय्‌ चिनातइगु खिपः, रथ 
धेचुलकिं व ग्वःतुइथे च्वनीबलय्‌ सालिगु खिपः । पेंगुलि चक्रया = प्यचाः 
घःचाःया । ब्वाक = न्ह्यात, ब्वात, ब्वांवन | जोगनरेन्द्र मोलया = योगनरेन्द्र 
मल्लया । याक = यात । 


१२. जय भिमस्यन : पौ १४ 

भइरव = भैरव, भैलद्यो । सिव = शिव, महादेव, महाद्यो । दुरपति = 
महाभारत कालया पाञ्चाल राज्यया जुजु द्रुपदया म्ह्याय्‌ द्रौपदी । अधिपति = 
स्वामी, भाःत । धुसासन = दुर्योधनया किजा दुसासन । नुगल फयाव = नुग: 
फाया: । किंचक = महाभारत काल्या विराट जुजुया ससःकिजा कीचक । बरं = 
बलं । मता किसि = ल्यायम्हम्ह किसि । उति बल = उलि हे बल दुम्ह । 
दुयोधन= धृतराष्ट्रया तःधिकःम्ह काय्‌ दुर्योधन । स्याक = स्यात । मोचकाव = 

स्यानाव । बतजस = व्यापारय्‌ । लाय = लायेमाल, दयेमाल । जस = यश, 
लाभ, कीर्ति, प्रशंसा । वसया = वसपोल्या, भिंद्योया । कृपान = कृपां । 


१३. गोविन्द न्हिथन : १५-१६ 

_ न्हिथन = न्हिन्हिँ, सदान, सदां। घलछि = घौछि, छगू घण्टा । संसाल = 
संसार । यनि = यनी, यंकी । निवस्त्रन = नांगां । धरम = धर्म । जुगुति = 
जुक्ति, उपाय । निहाल = धनं परिपूर्ण, सन्तुष्ट । लाभ = लोभ । तोलताव = 
त्वःताः । चरलप्ये = सेवा याये। धनस = धनय्‌। वहम = वम्ह । षछि = पलख । 
सलिल = शरीर । परान = प्राण, जीवन । 


१४. वैलोचन नाग : १७ 

` अलंकार = अलंकार, तिसा । जेके = जिके । थील = थीर। दले = 
दत, दु । जिथिड = जिर्थेजाःम्ह । मदते = मदु । कुमाल = कुमार । विजोगन = 
वियोगं । 


१५. छु त्वाच : १८ 

छु = छुं, छुंचा। त्वाच = त्वाय, पासा 1 भति = भौ, भौचा । अंगु. = 
अंगुलि, अंगू, पतिनय्‌ न्ह्याइगु छगू कथंया तिसा । मार वने = माःवने । नक 
तया = नकाः तःगु | सिवा = सेवा । जिन = जिं । 


१६. नुयो पासा : १९ 
भति = भौ | त्वाच = त्वाय्‌। अंगुलि = अंग्‌ | स्यवा = सेवा । जेन = 
जिं। मथे = गथे । मल = लृयामवःगु । मन्ये = मनय्‌ । 


१७. जय जय भजलपा : पौ २०-२१ 

भजलपा = भजन याये । दओ = बिउ । क्वाथछें = यल देयया छगू 
पीठया नां, क्वा:छेँ। कुमालि माजु = कुमारी माजु, बालकुमारी द्यो । थछें = 
यल देयया छगू पीठया नां, थथु छँय्‌ । माहालक्ष्मि = महालक्ष्मी, अष्टमातृका गणया 
छम्ह नायिका । सिवा = सेवा । सोस्य = स्वयाः। ओस = वसपोल । भाओया = 
भक्तिया । बसास = सहयोगी । कुसुंतिथ = यल देयया छगू पुलांगु तीर्थया नां, 
कुसुमतीर्थ । कुमालजा = कुमार । भुगुति मुगुति = भुक्ति मुक्ति । भालपाथ्य = 

मनं तुनाथें । ओया = वसपोलया । डखुहो = यल देया छगू तीथया नां, 
वागमती व प्रभावतीया संगम जूगु ह्वं, न्यखुस्वं, जयतीर्थ | पलिंगाल = यल 
देयया छगू पीठया नां, पलिगा: । महेश्‍वलि = अष्टमातृका छगू गणया नां, 
महेश्वरी । जिमिस = जिमिम्ह । सतुलि = शत्रु । लोहोग्वर = यल देयया छगू 
पीठया नां, लोहंगल । हासापोत > यल देयया छगू पीठया नां, हासापत । 
गनपति = गणेश, गणद्यो । धंतिल = यल देय्‌या छगू पीठया नां, धंतल । 
बालाही = अष्टमातृका गणया छम्ह नायिका, वाराही । सिकोबहिलि = यल 
देयया छगू पीठया नां, शैन्यथलि । जस याओ = भिंकेमाल। माध मास = बाह 
मास, झिंनिगू महिना । भंगिलि = यल देयया छगू पीठया नां, भंगिल । 
सिद्धिलछिमि = सिद्धिलक्ष्मी । मतिको= यल देयया छगू पीठया नां, मतिकोय्‌ । 
माहाभैलओ = महाभैरव । हतास= याकनं । अनाथ= दुःखीम्ह । उभय = भयं 
मुक्त जुया: । उले = चाःहिले । लस तासे = लयताया: । भाओ = भावना । 
आग्यान = आज्ञा नं । विभिमुख = १। वेद = ४ । वसु = ८ । मधु मास = 
चैत्र वैशाख महिना, वसन्त ऋतु । आलंभ = आरम्भ । ल्हाकम्ह = च्चःम्ह, 
च्वमि, लेखक, कवि । 


१८. स्वओ सखी : पौ २२ 

भाओ = भाउ । इवो = न्यं। साजनी = बांला:म्ह ल्यासे । कोकिल = 
कोकायचा झंगः, कोइली । सल = सः, शब्द । डेने = त्यने । मनस = मनय्‌ । 
भमल = भम्बः । जोगप्रकाश = यल देयूया मल्ल जुजुया नां, योगप्रकाश मल्ल । 
ल्हाक = ल्हात, धाल । हितया ख = भिं जुइगु खँ । हियाओ = ल्ययाः । 
घल धंधा = घर धन्दा, छेँया चिन्ता । धपिल जुया = धपेड़ी यानाः, त्यानुक । 
ओल= वल । 


१९. धुवलोचन : पौ २३ 

धुव लोचन = दानव जुजुया नां, धुवलोचन । असुर = दानव, दैत्य, 
राक्षस । गछिन = गथे । मोचकु = स्यात । सोंगुलि भुओनन = स्वंगू भुवनं, 
स्वंगू लोकं । रनस= रणय्‌, युद्धय्‌ | क्षडाओ = ध्यनाः। रकु = वःगु । भगति 
पनिसेन = भक्तजनपिसं । भग भगतिन= भाव भक्ति । थोतिन = थुलि । सरील = 
शरीर । परम = तःधंगु । पदहन = पदवीइ । करम = कर्म, ज्या । पेथस = 
प्वाथय्‌ । मामया = मांया । लिथेस = लिपा । मुम्वालकु = म्वायेकल । सनक = 

ब्रम्हाया पेम्ह मानस पुत्र मध्यय्‌ छम्ह ऋषिया नां, सनक ऋषि । 


२०. अजुगति जुल : पौ २४-२६ 

अजुगति = आश्चर्य । थनि = थौं । पितु = बौ । काम वासन = 
यौनक्रीडाया इच्छा, संभोगया इच्छा । बर = बल, पुरुषार्थ । तप = तपस्या, 
ध्यान । तओकेहे = तताकेहें । दओ = दु । बबाया= बीया, अबुया । कोस = 
कोय्‌। बसलपा दिल = च्वनादिल । ओस = वसपोल । त्वरताओ = त्व:ताः । 
मार. = माल । ओ = अय्‌ | सुन्दरी = सुन्दर, बांलाःम्ह । जासे ओओ = 
जायावःगु । जौउभन = यौवन । नाचकास म्हिते = प्याखं हुले । गुमान = 
घमण्ड । ल्वाचकायक = ल्वाचाक्क । घसपुना = घयपुना । घथ्य = गथे । जिन = 
जिं । लैज्या = लज्ज्या, लाज । वथ = व्यर्थ । परसन = प्रसन्न । जुयेमार = 
जुयेमाल । सुर्ग = स्वर्ग । लिसल = लिस: । बबाजु = बौयात । थुति = थुलि । 


५७४ 

२१. याहुने जि : पौ २७-२८ 

भसमन = मसानया खरानी, नलि । भभानि = भवानी, पार्वती । 
मूरस = मुलय्‌ । भगति भाओन = भक्ति भावं । बाघया छेंगुलि = धुंया 
छ्यंगु । बालसुकि = नव नाग मध्यय छम्ह प्रशिद्ध नाग राजाया नां, वासुकि । 
गलस = गःपतय्‌। कोषासा = क्वखाया । सिलस. = शिरय्‌, छयनय्‌। जस = 
जँय्‌। हाल = हार । ओस = वसपोल । पुसा = मालिक, पुसामि । बि = सर्प, 
नाग । मूसान = मसान, मसां, श्मसान । भुललपे = भुलय जुयेगु । 


शाहकालीन 


२२. नगर सुवर्णपुरि : पौ २९ 

नगर = शहर । सुवर्णपुरि = संस्कृत भाषां लँभू देशया नां। अति = 
अतिकं । मनोहर = बाँलाःगु । बसलपा चोन = बास याना: च्वन । थनि = थन । 
गणेह = गणेश । निपालया = नेपालया । चुरामुनि = चूडामणि । प्रिथिनारां = 
पृथ्वीनारायण । चौदिसा = पेखें, पेंगु दिशाय्‌ नं । वसया = वसपोल्या । बषान = 
बयान, प्रशंसा । मछिन्द्रनाथ = गोरखनाथया गुरु, बुंगद्यो । षना = खनेवं । 

२३. नगर सुवर्णपुरी : पौ ३० 
मन होय = मनोहर, बांला:गु । वस याव पान = वसपोलया बखान । 


२४. वागमतिया तिरस : पौ ३१ 
धंदे = धन्य । दुवालस = दुवालय । पुरुव = पूर्व । स्वयेनं बुध = 
स्वयम्भूबुद्ध । मछिमंन्दल = मर्त्यमण्डल, पृथ्वी । रछ्या = रक्षा । 


२५. मनकामना : पौ ३२ 

तारन = भगवतीया थीथी नां मध्यय्‌ छता नां, तारिणी । गुनया = 
गुणया । सुर्ज = सूर्य । वति = उर्थे । थान बान = म्हसींका, परिचय । पारवति = 
पार्वती । छत्रपति .= जुजु । सुष = सुख । 


२६. अधरम यायमते : पौ ३३-३४ 

अधरम = अधर्म, मभिंगु ज्या । कासिओ = भारतया छगू प्रशिद्ध 
तीर्थया नां, काशी । जिमदं = झिदँ। सितवंत = हिमाल क्षेत्रया छगू थायया नां । 
पसुपति = गोल देशय्‌ अवस्थित शिवलिङ्ग, पशुपति । अननि = अन । 
हनुमंतघात = खोप देयूया छगू घाटया नां, हनुमानघाट । गणपति = गणेश । 
सिता = भगवान्‌ रामचन्द्रया तिरि, सीता । बालसुखि = नव नाग मध्यय्‌ छम्ह 
प्रशिद्ध नाग राजाया नां, वासुकि । चपाल = चपा: । सिंघपरताप = जुजु 
पृथ्वीनारायण शाहया तःधिकःम्ह काय्‌ नेपाः देयया निम्हम्ह शाह जुजु प्रतापसिंह । 
कओन दोंया = कवंदों = चोस = चोय्‌। भैइरवि = भैरवी । बाजन = बाजे, 
वाद्य । थान्या = थाना: । बान = बाहन, आशन । वरन = वर्ण । सिरमाला = 
मनुखया छयंमा: । दैते = दैत्य । 


२७. हादे छवासकामनि : पौ ३५ 

विमति = अज्ञानता । कनकपुरि = पौराणिक बाखनय उल्लेख छगू 
प्रशिद्ध पर्वतया नां, सुमेरु । लुयागु देश । उति = उथें। ल्हासा देस = ल्हासा 
देश, तिब्बत । जिउ = जितः । छेस = छेँय्‌ । त्रि = स्त्री, तिरि । षोयकाव = 
ख्वयेकाः । नेडा -= न्यने । भिन ष = भिंगु खँ । छहृति = छगू हे । सतुरिया = 
शत्रुया । कुमति = मभिंगु बिचा: । साहुति = सल्लाह । श्री रनबहादुर = जुजु 
प्रतापसिंह शाहया काय, नेपा: देयया स्वम्हम्ह शाह जुजु रणबहादुर शाह । 

२८. ईश्वरि माहालक्ष्सीदेवी : पौ ३६ 

रग्त वरन = रक्त वर्ण, ह्यांगु वर्ण । उन = रंग । मुन्द्रमाला = 
मनूतयगु छचंयामा: । गलस = गःपतय्‌ । गुपतन = गुप्त । दरसन = दर्शन । 
अशुर = दैत्य, दानव, राक्षस । त्रिपुराशुर = छम्ह दैत्य राजाया नां। दोन = 
द्ंगु । ष्यमा > क्षमा । अस्त = ८ करत = ५। नव = ९। भाद्र शुक्र = भाद्र 
शुक्ल । षस्ति = षष्टमी । गिरिवान जुद्ध = जुजु रणबहादुर शाहया काय्‌,. 
नेपाः देयया प्यम्हम्ह शाह जुजु गीर्वाणयुद्ध विक्रम शाह । निपति = जुजु । 
बेलस = राज्यकालय्‌ । 


२९. नाटक चन्द्रहास : पौ ३७ 

नाटक = प्याखं । चन्द्रहास = रामायणकालीन लकाया जुजु रावणया 
प्रशिद्ध तरवारयां नां। अति = अतिकं । सुचरित = बांलाःगु । राजिन्द्र विक्रम = 
श्री ५ राजेन्द्र विक्रम शाह | सोहान = शोभा । नव रस = प्याखं साहित्यया 
गुंग रस | दव = दु । जगत बखाने = जगतय्‌ प्रशिद्ध । 


३०. देश वरना : पौ ३८ 

सुवरन छत्रपुलि = संस्कृत भाषां लँभू देशया छता नां, सुवर्ण छत्रपुरि । 
सुवरनपुरि = संस्कृत भाषां लुँभू देशया छता नां, सुवर्णपुरी । अदिक = अति 
हे, आपालं । मनोहल = मनोहर । सुवरनपुर = सुवणर्नपुर । माहारछिमि = 
लुँभू देशया इष्टदेवी, महालक्ष्मी । सुंधर = सुन्दर । 


३१. चन्द्रमुखी रानी : पौ ३९ 

निष्य_ = निखे । सषि = सखि, पासा । रुकमनि = भगवान्‌ कृष्णया 
न्हापांम्ह पटरानी, रुक्मिणी । हस = न्हिला । मुधाहार = ख्वा: । लसिकल = 
हिसि दुम्ह । हवन्य = हने । 


३२. जय नाथ्येश्वर : ४० 
नाथेशवर = नांटचेश्वर, नासःद्यो । जतस = जताय्‌। सिरस = शिरय्‌, 
छयनय्‌ । च्वापु = हिउँ.। तुइव = तुय्‌ । महेपति = महिपति, जुजु । 

३३. सुवरन छत्रपुलि नाम : ४१ 
गोभरातिसोर = चौषष्टि लिंगेश्वरय्‌ दुध्या:म्ह लुँभू देशय्‌ अवस्थित 

प्रशिद्ध महाद्योया नां, गोभरातेश्वर । सुर्जयिनाये = सूर्यविनायक । पृथिभि = 
प॒थ्वी । 


३४. सुभरन छत्रपुरी : पौ ४२ 

सुभरन छत्रपुरी = सुवर्ण छत्रपुरी । हरष = हर्ष । हेगुलि भैरव = 
बुंगद्योया प्याचा: घःचाकय्‌ च्चनीपिं प्यम्ह भैरव मध्यय्‌ छम्ह, हयग्रिव भैरव । 
उस्ये चोन = चाःहिक च्वन । गौसिंग त्रिथस = गोश्रृगी तीर्थय्‌। तित्येनाथ = 
नृत्यनाथ, नृत्येश्वर, नासःद्यो । मछिंन्दरनाथ = बुंगद्यो, विरंचिनारायण । 


३५. सुवरन छत्रपुरि : पौ ४३ 
नितेनाथ =. नृत्यनाथ, नासःद्यो । भिमनाथ = भीमसेन, भिंद्यो । 


३६. जय शिव शंषर : पौ ४४ 
शंषर = शंकर । नव रस ग्यान = नव रसया ज्ञान । 


३७. निपालया वागमति : पौ ४५ 

गुज्येस्वरि = गुहेशवरी । बौ खस्ति = ६४, चौषष्टि, खुइपेंगू । 
रिंग्येश्वर = शिवलिङ्ग । विरंचिनारायण = बुंगद्योया थीथी नां मध्यय्‌ छता तां, 
मच्छिन्द्रनाश्च । 


३८. निपालया वागमति : पौ ४६ 
चौषस्ति = ६४, खुइपेंगु । सिव रिग्येश्वर = शिवलिङ्ग । 


३९. तुयो प्रिय सुमति : पौ ४७ 
सुमति रानि = सुमति रानी । विशेशवर = भारतया प्रशिद्ध तीर्थय्‌ 
अवस्थित शिवलिङ्गया नां, विश्वनाथ, विश्वेश्वर । 


४०. चोन्य बास गुंया कोस : पौ ४८-४९ 

कोस = कोय्‌ । सिस = सिथय्‌, किनारय्‌ । सिधि गनसपति = 
सिद्धिगणेश । पिराति = प्रीति । प्वाथ = प्वा: । तवगोल= तःगोः | बि = सर्प । 
निष्य = निखे । शत्तरी = शत्रु । बाहानजा = बाहन । भतिया नसा = छुंचा । 

मधि = मही । रंवोदर = लम्वोदर, गणेद्यो । वरण = वर्ण । चण = चरण । 
निमह = निम्ह । पर्सु = पा । स्वन = स्वं । नसंचास = सुथ न्हापां । 


४१. हे मां जननी : ५०-५१ 

हेल = हिरा । ज्वाला = तेज । सुरज = सूर्य । गलस = गःपतय्‌ । 
कणी= लँयागु कोखा । जवस = जवय्‌। सर = विजय । धवज = ध्वज, ध्वजा, 
ध्वाँय्‌ । खवस = खवय्‌ । भाज पुरन = भाग्यपूर्ण । चौदिग = पेंगू दिग, पेखें । 
अधिपति= जुजु । 


४२. रामया नाम : पौ ५२-५३ 

अवताल = अवतार । अजुध्या = अयोध्या । कौसिरायन = अयोध्याया 
जुजु दशरथेया तःधिकंःम्ह रानी, कौशल्या । भालपाव = भाःपाः । लया = 
लँया । लघुनाथ = रघुनाथ । रछिमन = लक्ष्मण । भायि = किजा । पाशा = 
पासा । हलूमान = हनुमान । चाकलस = प्यंनय्‌। शकल = सकले । संहाल = 
संहार । कुभकंन = कुम्भकर्ण । रावन = रामायणकालीन ल॑ंकाया जुजु, रावण । 
विविष्येन = -रामायणकालीन ल॑ंकाया जुजु रावणया चिधिकःम्ह किजा, विभीषण । 


४३. आरति याय जिन : पौ ५४ 
धिप = दीप । सायव = शाहेव, शाहदेव । 


४४. आदि अगम अंत : पौ ५५-५७ 
मतु = मुकुट । निकं = अतिकं । व्यणु = छता वाद्यया नां, वीणा । 


ws 


त्वयीव = तुयूगु । सुवरन = लुँयागु । सिंघासन = सिंहासनय्‌ । हंस = हँय्‌ । 
हाडा = हना । हेसि = हिसि । याइ = यइ । मय म्होच = मे:पिनि म्ह्याय, कलाः । 
वात = त्वःता: वन । याडा = याना । झले = नाले । पाता = पाताल । भिड 
संग = भिंगु संगत । हाहाकालं = हाहाकारं, तस्सकं । जिथीङ = जिर्थेजाःम्ह । 


नेगु गुं = ९९ । षुन = ६। तडा = तना | 


४५. मातृका गण ईश्वरी : पौ ५८-५९ 
लं उन = म्हासुगु ख्वा: । च्वापो उन = तुयूगु ख्वा: । महिषा 
बाहिनी = बाहन । गजासन = किसि आसन । शुन्य = ० । ग्रह गन 


मे । 
९ | 

वन = ९। 


४६. प्रभु बिना : पौ ६० 
खंस = खँय्‌ । न्हेल = नहा: । 


विविध 


४७. पशुपति शिव `: पौ ६१ 

आदिस = परापूर्वकालय्‌। राओन = पिहांवल । जोति = ज्योति । 
ओस देव = वत्सलादेवी । परगत = प्रकट । बाला = शिव, महाद्यो । उले = 
चाःहिले । वा ग्वल= वा छगोः | रतिओ = लँ लनिगु तौल, छगू रति बराबर 
लुँया वा छगो: । मुगुति = मुक्ति । डेस्य = न्यनाः । ल्हास्य तया = धयातःगु । 
ग्वर = ग्वल, नेपाः देय्‌या छगू पवित्र तीर्थस्थलया नां, पशुपति महाद्यो 
अवस्थित येँ देयूया छगू थायया नां, देवपत्तन, पशुपति क्षेत्र । काशिव = भारतया 
प्रशिद्ध धार्मिक तीर्थस्थल । उति = बराबर । 


४८. आदिस रावन : पौ ६२ 

परंगत = प्रकट । वसदेव = वत्सलादेवी । नागया बल = नागया वंश । 
तर = जुल । नर = मनू । उत्रपति = उत्पति । थुगुलिन = थ्वकि । बालसुकि = 
वासुकि नागराजा । | 


४९. उनजा ह्याउँ : पौ ६४-६५ 

| कतक = जनता । षिनाव > चिडका: । तारिकामाल = तारिका स्वांया 
मा: । म्हस = म्हय्‌। अपाल = आपालं। हाल = हार । हेरया = हिराया । गरान = 
तेज केतकि पान = केतकिस्वाँ । थान = तेज । बान = रूप, ज्योति | घुनुहुन = 
घुसुहुँ। चाक = घःचाः ।. 


५०. नारायण : पौ ६६ 
चोस = चोय्‌। हास = हाय्‌। अथिल = अस्थिर । सुमरपा = लुमंका । 
धाल = ल्हाल । 

५१. जय चंदिका : पौ ६७ 

अंविका = अम्बिका, पार्वती, गौरी । अहंकारी = घमण्डी, अभिमानी, 
अहंकारीम्ह । संचरन > संचूर्ण । याङाओ 5 याना: । रनस ८ रणस, युद्धय्‌ । 
हताल = युद्ध । जन जरमस = जन्म जन्म । 


५२. हरि हरि : पौ ६८ 
परान. = प्राण । लुंपायल = लँयागु पाउजु । पालिस > तुतिइ । 
न्ह्यानान = न्ह्यानाव । बनस = बनय्‌ । 


५३. श्रीखण्डया वासना : पौ ६९ 

फुलयो = न्यनावन । फसन = फसं, फय्‌ नं । रुमस्ये = लुमंका । 
लंष- लँय । कुदिन = मभिंगु दिन । मन्ये = मनय्‌। हय = हुये । मनुक्ष्य = 
मनुखया । जरम = जन्म । 


५४. छिके बिनति : पौ ७०-७१ 
सरसुति = सरश्वती । आखल = आख: । मोहरन = मोह नं । हास्य 
न्वास्य = हाला न्वाना । ग्यानी = ज्ञानी । यिन = गन । तोहल = तोह: । 


५५. ईश्वरी गृहेश्वरि : पौ ७२ 

गुज्येसोरि = गुहेश्वरी । चन्द = चन्द्रया । किरन = किरण । 
मुन्दमाल = मनुखया छूयंमा: । महिक = अनादर । स्येहलपा = सहः याना । 
लखलप्य = रक्षा याः । 


५६. लोकेश्वर : पौ ७३ 
| राहाय =. लाये । याहाय = याये । किग्वलन = जाकिं । चितनन = 
चिन्तना । 


५७. भाग भगतिन : पौ ७४ 
सुर्ज्ये = सूर्य । नक = नकतिनि । रसिकरं = हिसि दुम्ह, रसिकं 
'जाःम्ह । ति = जितः। जनम जनमया = जन्म जन्मया । 

५८. जय कालिका तन्द मालिका : पौ ७५ 

गाण = गण । सवदन = शब्दं । पिलच्याक > पीच्याक, ग्यानाः 
पिज्वइगु । रावण = लावन । नर सिंवन = नर नाम धुंया छयंगुलिं । न्यासे = 
न्यया: । गलस = गःपतय । सिरन = सिख: । 


५९. तिंगेश्वर : पौ ७६ 
तिंगेश्वर = लिंगेश्वर । उसास = उत्साह । हतास = हथाय्‌ । 


६०. सर्न गति विष्णुदेवी : पौ ७८ 

सर्न = शरण । शिलस = शिरस, छयनय्‌ । वामुस्यजि = वाउँसे । 
लुया जभि = लँयागु छताजि तिसाया नां । पायल = पाउजु । कलि = बाजु । 
षर्ग = खड्ग | हातस = ल्हातिइ | गरुध = गरुड । बाहान = बाहन । रुमनके = 
लूमंके । 


६१. फलज्या मये : पौ ७९-८० 

चत्रपुर = चित्रपुर । जलस = जतल देश । चोबाल = चोबाहाल । 
तःखोना = त:खोकना देश । चिखोना = चिधंगु खोकना देश । थ:क्वाथ = 
थानकोट । सतुंग = सतुंगल, सतुंगः । कृतिपुर = कीर्तिपुर । पाटन =-यल देश । 
थमि = थिमि देश । पनवति = पन्ति देश । 


६२. दागिनिया : पौ ८३ 

लागिनि = महाकाली द्योया गणय्‌ दुथ्याःम्ह छम्ह गणया नां, पिशाचनी, 
डाइनी, बोक्सी । ब्वाये = ब्वया । सिधि = सिद्धि । ष्यला = छथला:, प्रयोग 
यानाः । 


६२. म्हया बान : पौ ८४ 

म्हया बान = म्हया बां । घथ्य = गथे । छिन = च्वन । पहलस = 
प्रहरय्‌, इलय्‌ । केबलिन = केब नं । अच्यत = अचेत । सुमलपा = स्मरण 
यासे, लमंका । ताकारन = ताःकालतक । सुपलपा = स्मरण याये। देव गन = 
देव गण । 


१०२ लँभ देशया पुलांगु म्ये 


६३. है प्रभु भगवान : पौ ८५-८६ 

अग्यानी = ज्ञान मदुम्ह, अज्ञानी । ग्यान = ज्ञान, ज्ञां । कोपु = 
स्वनिगःया पवित्र तीर्थ गोदावरी कुण्डया फुसय्‌ च्चंगु शिखरया पुलांगु नां, 
यल देयया गोदावरी तीर्थया फुसय्‌ फुचोमाजु अवस्थित पहाड च्वकाया पुलांगु 
नां, फुल्चोकी । 


६४. रुद्रायति : पौ ८७ 
निपविर = वीरम्ह जुजु । श्री प्रिथिनारायन = श्री ५ पृथ्वीनारायण । 
झिझिस्यन = झीसं । 


६५. रुद्रायनि देवी : पौ ८८ 

रुद्रायनि = अष्टमातृका गणया छम्ह गणया नां, माहेश्वरी सिषारि 
देवी = सिद्धिकाली देवी । सुंधरि = सुन्दरी । हेलया मतुकस = हिराया मुकुटय्‌ । 
कवन सिलमाला = कवंछ्यंया माला | थुसा = दोहं । खरग = खड्ग । त्रीसुर= 
छता ज्वसाया नां, त्रिशूल । झा 

संस्कृति : सामान्य ज्ञान (ने.सं. ११२४), ५२. श्री ३ स्वस्थानीब्रत पूजाविधि व 
कथा (ने.सं. ११२४), ५३. जुजु भूपतीन्द्र मल्लया पर्वया शिलापत्र : छगू अध्ययन 
(ने.सं. ११२४), ५४. श्री ३ पतकोलाछि भीमसेन (ने.सं. ११२४) । 


१०४ | लँभ्‌ देशया पुलांगु म्ये 


